Astudiaethau Achos Civil Engineering Solutions\nYr Her Fusnes\nYn arbenigo mewn datrys problemau cysylltiedig â phob agwedd ar ddraenio a llifogydd, mae mwy a mwy o alw am wasanaethau Civil Engineering Solutions (CES). Fodd bynnag, mae’n fusnes cystadleuol dros ben ac mae angen i gwmni ymgynghori bach fel CES fod yn gystadleuol iawn. Am nad oedd gan y cwmni’r offer angenrheidiol i wneud yr holl waith eu hunain, mae rhan o’i archwilio a llunio adroddiadau tra arbenigol wedi golygu anfon agweddau penodol allan i gontractwyr allanol. Roedd hyn yn golygu costau ychwanegol ac yn oedi pethau. “Mae ar lawer o’n cleientiaid angen adroddiadau brys ar gyfer gofynion cynllunio gorfodol. Mae’r rhain fel arfer ar brosiectau adeiladu newydd,” meddai Joanne Roberts, y Cyfarwyddwr, “ac efo cleientiaid yn gadael eu ceisiadau am gymorth tan y munud olaf, sy’n nodwedd o’r busnes, mae’n fwy hanfodol fyth cynhyrchu adroddiad yr arolwg yn gyflym.” Er mwyn sicrhau bod y contractwyr allanol yn cynnwys y wybodaeth fanwl iawn yr oedd ar CES ei hangen, roedd y cwmni hefyd yn gorfod gofyn (a thalu) am fwy o fanylion nag oedd eu hangen mewn gwirionedd. Gyda CES yn dal i dyfu, roedd gofyniad hefyd i ddodrefnu ystafell gyfarfod fawr newydd a dwy swyddfa ychwanegol.\nSut y Defnyddiwyd Grant LIF\nGyda grant LIF bu modd i CES allu prynu eitem hanfodol o offer arolwg – theodolit mesur electronig – fyddai’n dileu’r gofyniad i roi gwaith i gontractwyr allanol. Prynodd rhan o’r cyllid ddodrefn ar gyfer ehangu’r swyddfa hefyd.\nManteision Grant LIF i Civil Engineering Solutions\n“Mae ein gallu newydd yn helpu symleiddio’r broses ac yn cynyddu ein cystadleurwydd,” meddai Joanne. “Mae’r gwasanaeth a gynigiwn i’n cleientiaid yn llawer gwell gan beri bod mwy ohonynt yn comisiynu gwaith eto. Mae gallu gwneud arolygon yn fewnol yn rhoi mwy o reolaeth dros ansawdd ac yn lleihau’r amser yn sylweddol o’i gymharu â’r hyn oedd wrth roi gwaith allan i gontractwyr eraill.” Trwy ddileu’r angen i ddefnyddio contractwyr allanol, mae CES wedi gallu lleihau o leiaf 50% ar gostau paratoi adroddiadau i’w cleientiaid. “Yn bwysicach, gallwn roi gwell gwasanaeth i’n cleientiaid,” meddai Joanne, “felly mae’r gwerth sydd i’w weld am yr arian wedi gwella’n sylweddol. Rydym yn cystadlu gydag ymgynghorwyr cenedlaethol a rhyngwladol a\ngallwn bellach gystadlu’n gyfartal. Erbyn hyn mae gennym y blaen cystadleuol holl bwysig yna trwy allu gwneud mwy o’r gwaith ein hunain, ac arbed amser ac arian.” Gyda’r lle ychwanegol sydd newydd ei dodrefnu yn y swyddfa, mae CES hefyd yn gallu trefnu cyfarfodydd cleientiaid mewn amgylchedd proffesiynol – gofyniad hanfodol arall at ddelio â chontractau o fri. Mae grant LIF wedi helpu symud y cwmni i gynghrair busnes newydd. “Rydym erbyn hyn yn gystadleuwyr o ddifrif yn ein diwydiant, yn\nenwedig am gontractau di-ddal awdurdodau lleol a gallwn bellach gystadlu’n gyfartal. Mae defnyddio’r grant wedi helpu rhoi sicrwydd swyddi i’r tîm cyfan ac wedi mynd ymhell tuag at sicrhau twf a sefydlogrwydd yn y dyfodol.”\nHeb ddigon o dir i ffermio’n fasnachol rhaid oedd i Avril Humphreys, Rheolwr Gyfarwyddwr, gael hyd i ffordd o arallgyfeirio ei thyddyn teulu 16 erw. Er mwyn osgoi gorfod gwneud newid eithafol i’w ffordd wledig o fyw, roedd angen iddi godi digon o arian i gynnal a chadw’r eiddo. Ond roedd Avril yn frwd dros gadwraeth a chael hyd i ateb ecogyfeillgar a phenderfynodd ychwanegu dimensiwn newydd at ei busnes. Creodd y profiad eithaf ewn ‘Glampio’ – gwersylla moethus – ac aeth ati i droi ei breuddwyd o ‘Encil Pebyll Crwyn’ yn wirionedd. Roedd ganddi un babell groen eisoes – pabell ffrâm bren Fongolaidd ddilys – ond bwriadai brynu ail babell groen fwy cyn gynted ag y cai ganiatâd cynllunio. Ond yr atalfa sylweddol gyntaf oedd gwrthod ei chais cynllunio gwreiddiol. “Cymrodd fwy o gyfalaf nag yr oeddwn wedi cyllidebu ar ei gyfer i wneud cais ddwywaith am ganiatâd cynllunio – roedd yn gryn sioc cael fy ngwrthod y tro cyntaf,” meddai Avril. “Mewn gwirionedd roeddwn angen fy holl gyllid i brynu’r ail babell groen fwy fel bod teuluoedd hefyd yn gallu gwerthfawrogi manteision glampio ecogyfeillgar.” Roedd Clywed am grant LIF yn rhaff achub wirioneddol i gynlluniau Avril.\nSut y defnyddiwyd y Grant LIF\nRoedd £3,000 y grant LIF yn ddigon i brynu’r ail babell groen fwy a rhai dodrefn a gosodion moethus i sicrhau bod ymwelwyr â’r eco-encil gwledig yn mwynhau cyfleusterau o’r safon uchaf, “Mwy moethus – mwy glampus,” meddai Avril. Manteision y Grant LIF i CaeWennol Yurts\nNid yn unig y diogelwyd bywoliaeth Avril trwy dderbyn y grant LIF, ond rhoddodd galondid mawr iddi ddyfalbarhau gyda’i menter\nanghonfensiynol. Roedd yn cynrychioli cadarnhad ‘swyddogol’ bod ei chysyniad busnes yn ymarferol. Heb brofiad blaenorol o’r\namgylchedd busnes hwn, adeiladwyd y fenter gyfan ar hunangred Avril ac, wrth gymeradwyo’r grant, dilyswyd ei hyder. “Waeth pa mor ffyddiog yr ydych, mae bob amser yn dda cael tystiolaeth bod eich cynlluniau’n ymarferol a chyraeddadwy. Roedd yn llawer mwy na dim ond cymorth ariannol,” meddai Avril. Cyrhaeddodd y chwistrelliad ychwanegol o gyllid ar yr union adeg pan oedd ei angen fwyaf a galluogodd iddi greu’r ‘profiad glampio’ cynaliadwy a ragwelodd yn wreiddiol. Gyda’i eco-encil cogyfeillgar yn llawn am weddill y tymor hwn, mae gan Avril archebion cadarn ymhell i’r flwyddyn nesaf eisoes. “Pe na byddwn wedi gallu gwneud hyn,” meddai Avril, “byddwn wedi gorfod crebachu fy myd. Nawr byddwn yn gallu tyfu’r busnes o dipyn i beth a chymryd ein hamser i symud pethau ymlaen fel yr ydym eisiau.”\nGall diswyddo fod yn brofiad ysgytwol, ond pan gollodd Andrew Samuel, Wayne Allman, Stephen Evans ac Andrew Williams, i gyd o’r un shifft, eu swyddi gydag Alwminiwm Môn, ni fu’n hir cyn iddynt weld cyfle busnes newydd. Gan ddeall bod llawer o gwmnïau eraill yn tocio eu timau cynnal a chadw eu hunain, sefydlodd Andrew a’i gydweithwyr Wasanaethau Cynnal a Chadw Môn i gynnig ffitio mecanyddol a thrydanol a gwasanaethau cysylltiedig – gan fanteisio ar eu gwybodaeth arbenigol. “Pan fydd pethau’n mynd yn anodd,” meddai Andrew, “y timau cynnal a chadw yw’r cyntaf i fynd. Ond mae’r cwmnïau’n dal i fod angen gwasanaeth cynnal a chadw ac, felly, roeddem eisiau defnyddio ein profiad a chynnig gwasanaeth i lenwi’r bylchau.” Gydag ymrwymiad i’w teuluoedd a’u cydweithwyr i aros ar Ynys Môn, addawodd y pedwar mentrwr newydd sicrhau bywoliaeth iddynt eu hunain a chymaint o’u cydweithwyr segur ag y gallent. Yn benderfynol o wneud llwyddiant o’u menter newydd, aeth tîm Cynnal a Chadw Môn ati i dargedu’r sectorau cartref, masnachol, diwydiannol a hamdden. Ond, er mwyn herio’r darparwyr gwasanaethau oedd wedi hen sefydlu yn y meysydd hyn, rhaid oedd iddynt gael yr offer diweddaraf a chael pobl i gredu ynddynt. A, heb brofiad blaenorol o redeg busnes, roedd gan bob un ohonynt lawer i ddysgu a hynny’n gyflym iawn.\nY gofyniad ar unwaith oedd gweithdy llawn offer, ac fe dalodd grant £5,000 LIF am offer a pheiriannau hanfodol. Felly y cafodd y cwmni ei draed dano a dechrau cystadlu am fusnes – yn enwedig o ran cynnig am gontractau mawr – yn gyflymach.\nManteision Grant LIF i Wasanaethau Cynnal a Chadw Môn\nRhyddhaodd grant LIF ddigon o arian fel bod Cynnal a Chadw Môn wedi gallu gwneud cais am ddau achrediad hanfodol, a’u cael. Yn gyntaf, diolch i’r offer diweddaraf oedd newydd ei brynu, cafodd y cwmni achrediad ISO 9001 ar ôl masnachu am ddim ond dau fis. Fel arfer, byddai hyn wedi cymryd tua blwyddyn. Gyda’r gydnabyddiaeth swyddogol hon o ansawdd, mae’r cwmni bellach yn gallu cynnig am gontractau’r diwydiant niwclear sy’n mynnu bod y safon hon gan ei holl gontractwyr allanol. Gwnaeth Cynnal a Chadw Môn gais am achrediad Iechyd a Diogelwch y Diwydiant Adeiladu a llwyddo i gael hwnnw hefyd. Mae hwn yn ofyniad hanfodol ar gyfer sicrhau contractau gydag awdurdodau lleol ac, felly, mae’r grant eto wedi gwella gobeithion busnes y cwmni’n sylweddol. Bellach, yn gallu cystadlu’n gyfartal â’r darparwyr gwasanaethau mwy sefydledig, mae Cynnal a Chadw Môn eisoes wedi cyflogi pump arall o’u cydweithwyr segur. “Mae wedi bod yn gromlin ddysgu serth iawn,” meddai Andrew, “ond rydym wedi cyflawni ein hamcan gwreiddiol a chreu dyfodol i ni ein hunain, ein teuluoedd a hyd yn oed rhai o’n cydweithwyr. Diolch i grant LIF, rydym wedi gwneud hyn i gyd yn llawer cyflymach a sefydlu cwmni sy’n gallu cystadlu’n gyfartal – yn enwedig am\ngontractau mawr a fyddai fel arall wedi bod allan o’n cyrraedd am gryn amser.\nDiagnostic Innovations Ltd\nMae Diagnostic Innovations Limited (DIL) yn arbenigo mewn datblygu, gweithgynhyrchu, gwerthu a chymorth technegol ar gitiau profi at ddefnydd proffesiynol mewn labordy a hunanbrofi. Yn arbennig, mae ei gynhyrchion yn cynorthwyo diagnosis o alergedd. Meddai Peter McCulloch, Prif Weithredwr, “Mewn marchnad mor dechnegol ac sy’n newid yn gyflym, bydd ein busnes yn llwyddo neu’n methu gan ddibynnu ar ein gallu i ddenu adwerthwyr mawr a dosbarthwyr rhyngwladol. Felly, mae’n hanfodol i ni gael wefan broffesiynol a hygyrch. O’r blaen roedd gennym ddwy wefan ar wahân – un ar gyfer defnyddwyr cartref ac un ar gyfer labordai profi bwyd. Nid oedd y naill na’r llall o’r rhain yn cynrychioli ein cynhyrchion yn effeithiol ac, yn ôl pob tebyg, roeddent yn rhwystro yn hytrach na helpu ein hymdrechion marchnata.” Roedd wedi bod angen gwefan newydd ers cryn amser ac roedd yn cyfyngu’n ddifrifol ar dwf busnes.\nTalodd y grant LIF am greu gwefan hollol newydd ystyriol o’r cwsmer sydd bellach yn cyflwyno delwedd gorfforaethol roffesiynol dros ben. Trwy gyfuno dwy wefan oedd yn tangyflawni o’r blaen, mae gwefan newydd Imutest.com yn cynnig galluoedd blaengar gan gynnwys cyfleuster archebu ar-lein soffistigedig ac optimeiddio chwilotwr manwl gyda system ragorol ar gyfer rheoli cynnwys. Mae’r wefan yn darparu gwasanaethau penodol ar wahân ar gyfer cwsmeriaid preifat a masnachol ac mae’n caniatáu cyflwyno cynhyrchion y cwmni i’r fantais fwyaf. Hefyd achubodd DIL ar y cyfle i greu logo corfforaethol newydd sy’n atgyfnerthu’r gwelliannau i’r ddelwedd gorfforaethol.\nManteision Grant LIF i Diagnostic Innovations Limited\nGwelodd DIL adfywiad o’i fusnes. Bu cynnydd o 20% mewn ymweliadau â’r wefan ers i’r wefan newydd ddechrau gweithredu ac, yn bwysicach, mae’r cwmni hefyd wedi gweld cynnydd mewn busnes go iawn yn deillio o’r wefan newydd. Meddai Peter “Ni fyddai dosbarthwyr rhyngwladol newydd hyd yn oed yn ystyried ein defnyddio heb y cyfleusterau uwch sydd ar gael ar ein gwefan newydd.” Mae’r cwmni wedi ychwanegu dimensiwn newydd i’w fusnes ac mae ei drafodion yn llawer mwy cost-effeithiol, gan arbed arian i DIL wrth brosesu archebion mewn ffordd lawer mwy effeithlon. Fel rhan o’r prosiect, mae DIL hefyd wedi datblygu meddalwedd ar gyfer partneriaid marchnata cyswllt, sydd wedi helpu cynyddu faint o nwyddau sy’n cael eu gwerthu trwy gynyddu nifer ailwerthwyr y wefan. “Mae’n ddyddiau cynnar eto,” meddai Peter, “ond mae ein dolenni marchnata cyswllt wedi bod yn wych efo cwsmeriaid newydd yn cael hyd i ni bron bob dydd.” Mae cael y wefan newydd hefyd wedi gwella ysbryd a chymhelliad ar draws y cwmni cyfan – mae’r wefan newydd yn dystiolaeth glir bod y cwmni’n symud ymlaen. “Rydym yn gobeithio ein bod yn y lle iawn ar yr adeg iawn gyda’r cynhyrchion iawn,” meddai Peter, “ac efo’n mynediad gwell at y Rhyngrwyd mae’r dyfodol yn edrych yn addawol dros ben.”\nDogfennau Cysylltiedig Gwynedd Astudiaethau AchosCivil Engineering SolutionsAstudiaethau Achos - ConwyCae Wennol YurtsAstudiaethau Achos - AngleseyMon Mechancial ServicesAstudiaethau Achos - Denbigshire Diagnostic Innovations Ltd


Yn llinell olyniaeth i'r Siapan orsedd\nYn llinell olyniaeth i’r Siapan orsedd\nY llinell bresennol o olyniaeth i’r Chrysanthemum Orsedd yn seiliedig ar y Imperial Cartref y Gyfraith.\nY Tŷ Imperial Gyfraith oedd y cyntaf Siapan gyfraith i reoleiddio imperial olyniaeth. Tan fis hydref, pan oedd yn diddymu ac yn disodli gyda Imperial Cartref y Gyfraith, mae’n diffinio y olyniaeth i’r orsedd dan yr egwyddor o agnatic primogeniture. Ym mhob achos, mae’r olyniaeth yn ei flaen gan yr hynaf etifedd gwrywaidd i ieuengaf (ar y Ch.\nYr Wyf Yn: Erthygl)\nYn y mwyafrif o achosion, y cyfreithlon meibion ac etifeddion gwryw o ymerawdwr yn cael eu ffafrio dros y rheini a anwyd i ordderchwragedd. Anghyfreithlon meibion fyddai dim ond fod yn gymwys i olynu os nad oes unrhyw arall gwryw etifeddion yn bodoli yn y llinell uniongyrchol fodd bynnag, yn anghyfreithlon meibion ymerawdwr yn cael blaenoriaeth dros unrhyw dilys brodyr yr ymerawdwr (Ch.\nY rhai yn y llinell o olyniaeth sy’n dioddef o ‘afiechydon anwelladwy meddwl neu gorff, neu ‘pan fydd unrhyw un arall pwysfawr achos yn bodoli, allai gael ei drosglwyddo throsodd a heb y cyngor o Deulu Imperial Cyngor, dan arweiniad gan yr ymerawdwr, ac ar ôl ymgynghori yn y Cyfrin Gyngor (Ch.\nAr un ar ddeg mis chwefror, cafwyd gwelliant yn y Tŷ Imperial Gyfraith i leihau nifer yr imperial tywysogion, y cadetiaid cangen o deulu imperial, a oedd yn bumed neu’r chweched genhedlaeth ddisgynyddion o ymerawdwr. Mae’r gwelliant yn darparu ar gyfer tywysogion i adael y teulu imperial, naill ai trwy archddyfarniad imperial neu gan imperial cosb. Yna maent yn eu rhoi enw teuluol ac yn cymryd yn ganiataol y statws o uchelwyr gyda’r rhyddfrydwyr teitlau ardalydd neu yn cyfrif, a thrwy hynny yn dod yn bynciau (Erthygl yr wyf yn). Fel arall, tywysog y gallai fod yn ffurfiol a fabwysiadwyd i mewn i deulu bonheddig, neu lwyddo i swydd pennaeth o deulu imperial llinell fel noble (Erthygl II). O dan delerau y gwelliant, rhai o gyn-dywysogion ac mae eu disgynyddion a adawodd y teulu imperial yn cael eu heithrio rhag y llinell olyniaeth a gwneud yn anghymwys i ddychwelyd at y teulu imperial ar unrhyw ddyddiad yn y dyfodol (Erthygl VI). O fis hydref, pan fydd y Imperial Cartref y Gyfraith diddymwyd y shinnoke (Tywysogaidd o Dai yn y Gwaed) ac oke (Tywysogaidd Tai) cadetiaid canghennau, y llinell uniongyrchol o olyniaeth i’r Siapan orsedd fel a ganlyn: Cyn y dyddiad hwn, yr imperial ar gyfer olyniaeth yn cael ei diffinio gan yr Imperial House Gyfraith o. Fel y Taishō Ymerawdwr, nid oedd y brodyr, os bydd y prif llinell teulu wedi dod yn diflanedig, yr imperial llinell byddai wedi parhau drwy y Fushimi-dim-miya shinnoke cadetiaid gangen o dan y telerau y tŷ gyfraith. Y Fushimi-dim-miya tŷ yn gyfystyr agosaf uniongyrchol-dynion llinell imperial disgynyddion y tywysogion y gangen hon oedd yn disgyn oddi wrth Tywysog Fushimi Kuniie, a th-genhedlaeth o ddisgynyddion y Gogledd Llys ymhonnwr ‘Ymerawdwr’ Sukō, a oedd ei hun yn y ŵyr y ain yn ymerawdwr Go-Fushimi. Tywysog Fushimi Kuniie roedd dau ar bymtheg o feibion, tri ohonynt gan y tywysog wraig Dywysoges Takatsukasa Hiroko (gan gynnwys ei dyfodol etifeddion, Tywysog Sadanori a’r Tywysog Fushimi Sadanaru) a’r gweddill i gyd yn gan nifer o ordderchadon, ac o’r rhain pum genhedlodd oke a oedd yn bodoli yn. Fodd bynnag, y meibion a ddygodd gan y Dywysoges Hiroko ac mae eu disgynyddion wedi cael mwy cyn hawl i olynu i’r orsedd ers Hiroko oedd yr unig swyddogol gwraig y Tywysog Kuniie. Yn gwelliant i’r Tŷ Imperial Gyfraith yn gostwng ymhellach y nifer o imperial tywysogion yn gymwys i olynu i’r orsedd. Gan y diwygio tŷ gyfraith, imperial llinell olyniaeth yn parhau fel a ganlyn: Y Nashimoto cyfochrog gangen daeth yn diflannu yn, wedi’i ddilyn gan y Yamashina a Kan in canghennau yn a. Y prif Fushimi-dim-miya llinell a Kuni, Kaya, Asaka, Higashikuni, Takeda a Kitashirakawa cyfochrog canghennau parhau i fod yn weithredol yn. Y pennaeth presennol y Fushimi-dim-miya teulu ac yn bennaeth y Kitashirakawa gangen diffyg gwryw etifeddion i barhau eu linachau, fodd bynnag. Dadl dros y imperial olyniaeth oedd y cyntaf a godwyd yn y au hwyr ar ôl y Shōwa Ymerawdwr esgyniad. Am y tro cyntaf yn wyth mlwydd eu priodas, yr ymerawdwr a’r empress yn unig oedd merched fel canlyniad, mae’r ymerawdwr frawd iau, Tywysog Chichibu, yn parhau i fod yn gyntaf mewn llinell a presumptive etifedd i’r orsedd tan enedigaeth y Goron Tywysog Akihito ym mis rhagfyr. Fel gyrfa milwrol swyddog a elwir cenedlaetholgar gyda radical dueddiadau, mae’r tywysog yn mwynhau cysylltiadau agos gyda’r rightist garfan yn y lluoedd arfog. Yn ystod y au cynnar, ei gefnogaeth gref ar gyfer y ‘Imperial Ffordd’ garfan yn y fyddin yn gyfrinach agored fod yn meithrin cyfeillgarwch cryf gyda sawl iau swyddogion a oedd yn ddiweddarach yn allweddol wrth arwain y gwrthryfel yn ystod y chwefror chwech ar hugain Digwyddiad. Mae nifer fawr o ‘Imperial Ffordd’ dilynwyr yn y milwrol yn feirniadol y ymerawdwr ar gyfer ei diddordebau gwyddonol, gwylaidd ymarweddiad ac tybiedig heddychiaeth, ei ystyried yn ‘gyffredin’ unigol yn hawdd trin gan llygredig ymgynghorwyr. Gyda’i daliadau gwleidyddol, Tywysog Chichibu antagonized ei frawd hynaf, sydd yn gryf geryddu ef ar sawl achlysur a drefnwyd ar gyfer ei bostio i ddibwys swyddi lle gallai fod yn fwy agos gwylio. Ar wahân Tywysog Chichibu, chwefror chwech ar hugain o gwrthryfelwyr yn dibynnu ar y ddealledig cefnogi Tywysogion Asaka a Higashikuni, uwch fyddin cadfridogion ac imperial tywysogion a oedd yn arweinwyr o fewn y ‘Imperial Ffordd’ garfan ac roedd ganddo gysylltiadau agos i’r amlwg rightist grwpiau. Os yr ymerawdwr naill ai wedi marw neu wedi cael ei gorfodi i ildio, Tywysog Chichibu byddai wedi derbyn cefnogaeth gref gan y rightists fel y regent ar gyfer Tywysog y Goron Akihito fodd bynnag, fe adroddwyd i wedi ymbellhau oddi wrth y ‘Imperial Ffordd’ swyddogion canlynol yn atal y chwefror chwech ar hugain gwrthryfel. Yn dal i, yn Tywysog Saionji mynegi ei bryder bod Tywysog Chichibu efallai someday trawsfeddiannu yr orsedd gan drais yn golygu. Erbyn mis hydref, fodd bynnag, Tywysog Chichibu wedi dod yn ddifrifol sâl â twbercwlosis yr ysgyfaint, a arweiniodd wedi ymddeol o fywyd o hynny ymlaen. Roedd yn dawel pasio dros mewn llinell olyniaeth yn blaid ei frawd Prince Takamatsu, a ddechreuodd i ymgymryd ā mwy o ddyletswyddau swyddogol. Mewn argyfwng, Tywysog Takamatsu oedd bwriad i gymryd yn ganiataol y rhaglywiaeth ar gyfer ei nai, y Goron Tywysog. Ym mis gorffennaf, er bod y anobaith o Japan yn ymdrech y rhyfel daeth yn amlwg ar ôl colli Saipan, yr ymerawdwr yn parhau yn amddiffyn Prif Weinidog Tojo a ei llywodraeth ac yn gwrthod i wrthod iddo. Gan gydnabod yr ymerawdwr yn parhau obstructiveness fyddai’n arwain at drechu penodol, Ardalydd Kido Koichi, yr Arglwydd y Sêl Gyfrin, yn dawel yn ymgynghori gyda Konoe Fumimaro ac yr ymerawdwr ewythr Cyffredinol Tywysog Higashikuni Naruhiko am y posibilrwydd o orfodi yr ymerawdwr i ildio o blaid ei fab, y Tywysog y Goron a datgan rhaglywiaeth gyda Tywysog Takamatsu fel rhaglaw. Ar wyth mis gorffennaf, roedd y penderfyniad yn ffurfiol eu cymryd, gyda Tywysog Takamatsu ategu sawl diwrnod yn ddiweddarach. Gan y cynllun hwn, Tywysog Higashikuni yn disodli Tojo fel premier a geisio trafod setliad gyda’r Cynghreiriaid. Fodd bynnag, mae’r cynllun yn y pen draw diswyddo fel bod yn rhy beryglus. Konoe wedi hysbysu Kido o sibrydion hynny os bydd sefyllfa o’r fath yn codi, y radicaliaid yn y milwrol byddai llwyfannu coup ac yn cymryd yr ymerawdwr i Manchuria, yn dal i ystyried yn ddiogel yn y lleoliad ar gyfer y llywodraeth, neu gymryd ei le ar yr orsedd gyda mwy milwriaethus tywysog imperial. Yn y digwyddiad, Kido a Konoe ddefnyddio dylanwad y Tywysog Takamatsu a’i ewythrod y Tywysogion Asaka a Higashikuni i roi pwysau ar yr ymerawdwr i ofyn am Tojo ymddiswyddiad y strategaeth hon yn profi’n llwyddiannus, ac Tojo ymddiswyddodd o’i swyddi ar deunaw mis gorffennaf. Erthygl ddau y Cyfansoddiad o Japan yn darparu bod ‘Yr Orsedd Imperial yn cael ei llinachol a llwyddo yn unol â Imperial Cartref Cyfraith a basiwyd gan y Deiet. Imperial Cartref y Gyfraith o a ddeddfwyd gan y nd a sesiwn olaf y Imperial Deiet, cadw’r gwaharddiad ar benywaidd dynasts dod o hyd yn y gyfraith. Y llywodraeth y Prif Weinidog Shigeru Yoshida coblog gyda’i gilydd yn y ddeddfwriaeth i ddod Imperial House yn cydymffurfio â’r Americanaidd-Cyfansoddiad ysgrifenedig o Japan a oedd yn mynd i rym ym mis Mai. dyfyniad angen Mewn ymdrech i reoli maint y teulu imperial, mae’r gyfraith yn nodi bod yn unig yn gyfreithlon gwryw disgynyddion yn y llinell gwrywaidd gall fod yn dynasts bod naishinnō (imperial thywysogesau) a joō (thywysogesau) yn colli eu statws fel teulu imperial-aelodau os ydynt yn priodi y tu allan i’r teulu imperial bod shinnō (imperial tywysogion), heblaw am y goron tywysog, ō (tywysogion), di-briod imperial tywysogesau a thywysogesau, a gweddwon o imperial tywysogion a thywysogion mai, ar eu pen eu hunain gais neu yn y digwyddiad o amgylchiadau arbennig, yn ymwrthod o’u aelodaeth yn y teulu imperial gyda chymeradwyaeth y Imperial Tŷ Cyngor a bod yr Ymerawdwr ac aelodau eraill y teulu imperial mai nid mabwysiadu plant. Imperial ymddiorseddiad, yn y fath ag y sydd yn i fod i ddigwydd ym mis ebrill, yn ei gwneud yn ofynnol arbennig ddeddfwriaeth. Cyn mis medi, roedd potensial olyniaeth argyfwng gan nad oes unrhyw gwryw plentyn wedi cael ei eni i mewn i deulu imperial ers Tywysog Akishino yn. Yn dilyn y genedigaeth Tywysoges Aiko, cafwyd trafodaeth gyhoeddus sylweddol am newid Imperial House Gyfraith i ganiatáu menywod ddisgynyddion o ymerawdwr ac mae eu disgynyddion i olynu i’r orsedd. Ym mis ionawr, Brif Weinidog Junichiro Koizumi penodi banel arbennig o feirniaid, prifysgol athrawon, a gweision sifil i astudio newidiadau i’r Tŷ Imperial Gyfraith ac i wneud argymhellion i’r llywodraeth. Ar ionawr, mae’r llywodraeth Siapan, cyhoeddodd y byddai’n ystyried gan ganiatáu i’r Goron Tywysog a’r Dywysoges Goron yn mabwysiadu plentyn gwrywaidd, er mwyn osgoi posibl olyniaeth anghydfodau. Mabwysiadu o dynion eraill-lein canghennau o’r Imperial Llinell yn yr oedran-hen imperial Siapan traddodiad llinachol ar gyfer dibenion, ei wahardd yn unig yn y cyfnod modern ar ôl y mabwysiadu yn America-Cyfansoddiad ysgrifenedig o Japan. Y plentyn yn ôl pob tebyg yn cael eu mabwysiadu o un o gyn-imperial canghennau sy’n colli imperial statws ôl yr ail Ryfel Byd. Fodd bynnag, mae llywodraeth-penodi panel o arbenigwyr yn cyflwyno adroddiad ar hydref, dyfyniad angen, yn argymell bod y imperial olyniaeth gyfraith yn cael ei ddiwygio i ganiatáu absoliwt primogeniture. Tywysog Tomohito o Mikasa yn gwrthwynebu cyflwyno o absoliwt primogeniture, fel nifer o Siapan deddfwyr


Beth sydd i swper? Dyna un o gwestiynau mawr y dydd i riant prysur fel y gogyddes Elliw Gwawr. Mae’r gyfrol hardd hon yn adeiladu ar lwyddiant aruthrol “Paned a Chacen” a “Pobi”, llyfrau ryseitiau cyntaf Elliw Gwawr, ac yn ei dilyn i dir newydd.\nO fwydydd cyntaf i fabisi brydau syml ac iach i’r teulu cyfan, mae’r llyfr hyfryd hwn yn llawn ryseitiau sydd wedi eu profi gartref yn ei chegin ei hun, gyda help Gruff ei mab 3 oed. Ac i’r rhai â dant melys mae yna ryseitiau newydd ar gyfer cacennau, pwdinau a danteithion blasus i bartion ac achlysuron arbennig.\nMae’r cyfan wedi’i ddylunio’n deniadol gyda ffotograffau Warren Orchard ac Elliw Gwawr a darluniau Lowri Davies. Felly, gwnewch hen ffefryn a rhowch gynnig ar rysait newydd, ond yn bwysicach na hynny, mwynhewch rywbeth blasus.


> Adnoddau > Android > anfon a derbyn negeseuon testun Android o'r cyfrifiadur yn hawdd\nNegeseuon testun, adwaenir hefyd fel SMS, yn sgwrsio sgyrsiau byr rhwng eich rhieni, ffrindiau, cydweithwyr a chi. Byddant yn cofnodi trifles bach mewn bywyd bob dydd. Fodd bynnag, os oes gennych ffôn Android a thestun llawer, gall chi deimlo ychydig yn ddig. Mae'n anghyfleus iawn i testun neges, yn enwedig ar sgrin Android bach. Yn waeth byth, mae anfon negeseuon testun ar ffonau Android yn troi i fod yn araf iawn.\nDioddef llawer am y negeseuon testun? Wel, mewn gwirionedd nad oes gennych i oddef hynny. Yn hytrach, gallwch anfon a negeseuon testun o'r cyfrifiadur gyda'r bysellfwrdd. Bellach, mae y Wondershare MobileGo for Android neu y Wondershare MobileGo for Android Pro (Mac) yn eich galluogi i wneud hynny. Mae rheolwr Android amryddawn hwn yn rhoi y gallu i anfon neges destun i berson neu llawer yn hawdd. Yn ogystal, pan fyddwch yn cael galwad ffôn digroeso, bydd rheolwr Android hwn yn caniatáu chi naill ai mae'n hwp llaw neu ei llaw oddi ar a mae'n ateb gyda neges testun. Ydy hi'n oer? Yn y rhan ganlynol yn mynd i ddangos i chi y cam-by cam-canllawiau. Holwch.\nCymerir y camau a sgrinluniau pan fyddwch yn defnyddio fersiwn Windows. Os ydych chi'n defnyddio fersiwn Mac, gall dal i gymryd camau tebyg i ddangos sut i anfon a derbyn testunau ar y cyfrifiadur.\nYn gyntaf oll, osod a rhedeg y Wondershare MobileGo for Android ar y cyfrifiadur. Plygiwch y cebl USB afal i gysylltu eich ffôn Android i'r cyfrifiadur, neu gallwch geisio cysylltiad WiFi. Ar ôl ei ganfod, bydd eich ffôn Android gyda ei ddata yn cael ei dangos yn y ffenestr sylfaenol y rheolwr Android.\nI wneud y cysylltiad WiFi, rhaid ichi fod yn siŵr rydych chi wedi gosod MobileGo app ar eich ffôn Android. Os nad ydych, rhowch lawrlwytho a gosod MobilGo ap yma.\nCam 2. Anfon a derbyn testunau o'r cyfrifiadur\nY rheolwr Android wedi arddangos eich data ffôn Android yn y golofn ar y chwith. Ewch i SMS a byddwch yn gweld pob dilyniannau o negeseuon yn dangos hyd ar y panel iawn. Cliciwch newydd a deialog yn dod allan. Yn golygu cynnwys y neges. Yna, cliciwch ar draws glas ar y dde y blwch deialog.\nMae'r blwch deialog arall yn pops, rhestrir holl gysylltiadau ar eich ffôn Android. Ticiwch y blwch cyn y cysylltiadau rydych yn mynd i anfon neges. Ac yna, cliciwch iawn.\nPan fydd y neges yn barod, cliciwch anfon. Bydd y negeseuon yn cael ei anfon at y personau yr hoffech dderbyn. Pan fydd rhywun yn rhoi ateb ichi, bydd y rheolwr Android yn eich atgoffa gyda deialog ar y gornel dde isaf y sgrin cyfrifiadur. Cliciwch y blwch deialog, a gallwch olygu'r y neges newydd a gwneud ateb.\nBeth am y ffôn yn canu wrth ddefnyddio y rheolwr Android? Yn yr un modd, mae deialog yn ymddangos, byddwch yn rhoi dau ddewis. Un yw dirywiad. Ateb gyda neges. Y llall yw dirywiad. Ddewis yn ôl eich sefyllfa.\nMae hynny'n ffordd sut i anfon a derbyn negeseuon testun oddi ar y cyfrifiadur. Syml a chyfleus, ynte? Pam na llwytho i lawr a cheisio y rheolwr Android ar eich pen eich hun?


Defnyddio'r Darllenydd Myfyriwr – Digital Content Store\nDefnyddio'r Darllenydd Myfyriwr\nYn gyntaf, bydd angen i chi gadarnhau gyda'r CLA eich fod yn dymuno cael y Darllenydd Myfyriwr ar gyfer eich myfyrwyr. Os na, bydd y myfyrwyr yn parhau i gyrchu cynhwysion fel y mae (wedi'i lawrlwytho yn syth i PDF). Wedi ei gadarnhau, bydd y darllenydd yn barod gan clicio.\nOs na allwch chi gael mynediad i'r sgan ac mae'r neges aros gan Kortext neu sgrin wag yw'r unig beth allwch chi weld, sicrhewch nad ydych eich Cookies yn cael eu rhwystro.\nWrth i chi weld mae'r Hysbysiad Hawlfraint yn dal i fod yn bresennol yn y sgan. Mae hi'n bosib llywio'r darn gan ddefnyddio'r un o'r barrau sy'n ymddangos ar yr ochrau gan symyd dros y darn gyda'r llygoden, neu gan y saethau ar ben y tudalen i'r dde. Gallwch chi mynd i dudalen penodol gan deipio rhif y tudalen i fewn i'r blwch gwyn ar bwys y saethau llywio.\nHefyd mae fe'n bosib ffitio'r tudalen gan uchder gan ddefnyddio'r eicon o'r saethau fertigol, dyma osodiad cychwynnol y darllenydd. Gallwch chi ffitio'r tudalen gan led wrth wasgu'r saethau llorweddol. Mae'r saethau hyn yn cael ei ddarganfod ar bwys y saethau llywio ar ben y tudalen i'r dde.\nGallwch chi chwyddo i mewn i'r dogfen gan glicio'r eicon '+' neu chwyddo allan o'r darn gan glicio'r eicon '-'. Wrth glicio'r pedwar saethau gallwch chi lenwi'r sgrin gyda'r darn.\nAr waelod y tudalen, mae'n bosib newid iaith y darllenydd o Saesneg i Gymraeg ar gyfer myfyrwyr Cymraeg sydd eisiau eu cyfarwyddiadau mewn Cymraeg.\nGallwch chi argraffu'r PDF, pa dudalennau neu 'Argraffu Pob Tudalen'. Bydd hyn yn agor opsiynau argraffu eich porwr.\nGallwch chi lawrlwytho'r PDF gan glicio'r eicon uwchben yr argraffydd, er mwyn i fyfyrwyr lawrlwytho'r dogfen.\nMae angen cael cynhwysion sydd yn OCR er mwyn defnyddio’r agweddau nesaf y darllenydd, bydd rhaid i chi gofio hyn os mae'r myfyrwyr yn ddweud mai nhw'n cael trafferth gyda chwilio a lliwddangos.\nMae rhan nesaf y darllenydd sydd ar gael yw'r Ffwythiant Chwilio, sy'n edrych fel chwyddwydr sydd wedi'i leoli uwchben yr eicon i lawrlwytho.\nGallwch chi hefyd lliwddangos geiriau ac ymadroddion allweddol ac yna chwilio'r we mewn tab newydd, gan berfformio chwiliad Google.\nMae'r 'X' yn y gornel dde uchaf yn cau'r darllenydd, neu mae'n bosib gau'r tab.


Datblygiad Proffesiynol | Cultural Freelancers Wales\n10 Rhaglen datblygiad PROFFESIYNOL AM DDIM ar gyfer llawryddion\nCliciwch yma ar gyfer recordiad sain o’r alwad yma. Sgroliwch lawr ar gyfer fideos BSL. Gadewch i ni wybod os oes angen y gwybodaeth yma arnoch mewn unrhyw ffurf arall.\nMae’r prosiect yma wedi cau ar gyfer ymgeiswyr erbyn hyn.\nRydym yn gweithio gyda Chelfyddydau & Busnes Cymru i gynnig 10 rhaglen Datblygiad Proffesiynol i lawryddion celfyddydol Cymraeg neu sydd wedi eu lleoli yng Nghymru. Gallech ddewis o’r ddwy raglen ganlynol:\nBanc Sgiliau: yn cydweddu arbenigedd rheolwyr busnes ag anghenion penodol unigolion. Drwy leoliadau tymor byr, rhan amser, trosglwyddir sgiliau’r ymgynghorydd i weithwyr llawrydd yn y sector greadigol, gan helpu mewn maes penodol fel cynllunio busnes, marchnata, cyllid neu Technoleg Gwybodaeth.\nBanc Mentora: yn helpu unigolion sy’n gweithio yn y sector greadigol i ddatblygu i’w potensial llawn. Yn canolbwyntio ar anghenion datblygu’r unigolyn, mae’r mentor yn gweithredu fel seinfwrdd gwerthfawr sy’n magu hyder.\nOs fyddwch yn llwyddiannus bydd Celfyddydau & Busnes Cymru yn cyfweld a chi er mwyn asesu eich anghenion a dechrau’r broses o gydlynnu person busnes priodol i weithio gyda chi.\nYn dibynnu ar gyfyngiadau Covid ac eich gofynion hygyrch mi all y cyfweliad yma a gweddill y broses digwydd mewn person neu ar zoom.\nAnfonwch eich ffurflen gais i hello@cfw.wales gyda Datblygiad Proffesiynol yn y llinell pwnc.\nMi fyddwn yn gadael i bob ymgeisydd wybod statws eu cais erbyn y 14eg o Fehefin.\nLawrlwythwch y ffurflen


Hebreaid 13 (BCN) - Bible Society\nHebreaid 13 BCN\n1Bydded i frawdgarwch barhau. 2Peidiwch ag anghofio lletygarwch, oherwydd trwyddo y mae rhai, heb wybod hynny, wedi rhoi llety i angylion. 3Cofiwch y carcharorion, fel pe byddech yn y carchar gyda hwy; a'r rhai a gamdrinnir, fel pobl sydd â chyrff gennych eich hunain. 4Bydded priodas mewn parch gan bawb, a'r gwely yn ddihalog; oherwydd bydd Duw yn barnu puteinwyr a godinebwyr. 5Byddwch yn ddiariangar yn eich dull o fyw; byddwch yn fodlon ar yr hyn sydd gennych. Oherwydd y mae ef wedi dweud, “Ni'th adawaf fyth, ac ni chefnaf arnat ddim.” 6Am hynny dywedwn ninnau'n hyderus:\n“Yr Arglwydd yw fy nghynorthwywr,\nac nid ofnaf;\nbeth a wna pobl i mi?”\n7Cadwch mewn cof eich arweinwyr, y rhai a lefarodd air Duw wrthych; myfyriwch ar ganlyniad eu buchedd, ac efelychwch eu ffydd. 8Iesu Grist, yr un ydyw ddoe a heddiw ac am byth. 9Peidiwch â chymryd eich camarwain gan athrawiaethau amrywiol a dieithr; oherwydd da yw i'r galon gael ei chadarnhau gan ras, ac nid gan fwydydd na fuont o unrhyw les i'r rhai oedd yn ymwneud â hwy. 10Y mae gennym ni allor nad oes gan wasanaethwyr y tabernacl ddim hawl i fwyta ohoni. 11Y mae cyrff yr anifeiliaid hynny, y dygir eu gwaed dros bechod i'r cysegr gan yr archoffeiriad, yn cael eu llosgi y tu allan i'r gwersyll. 12Felly Iesu hefyd, dioddef y tu allan i'r porth a wnaeth ef, er mwyn sancteiddio'r bobl trwy ei waed ei hun. 13Am hynny, gadewch inni fynd ato ef y tu allan i'r gwersyll, gan oddef y gwaradwydd a oddefodd ef. 14Oherwydd nid oes dinas barhaus gennym yma; ceisio yr ydym, yn hytrach, y ddinas sydd i ddod. 15Gadewch inni, felly, drwyddo ef offrymu aberth moliant yn wastadol i Dduw; hynny yw, ffrwyth gwefusau sy'n cyffesu ei enw. 16Peidiwch ag anghofio gwneud daioni a rhannu ag eraill; oherwydd ag aberthau fel hyn y rhyngir bodd Duw.\n17Ufuddhewch i'ch arweinwyr, ac ildiwch iddynt, oherwydd y maent hwy'n gwylio'n ddiorffwys dros eich eneidiau, fel rhai sydd i roi cyfrif. Gadewch iddynt allu gwneud hynny'n llawen, ac nid yn ofidus, oherwydd di-fudd i chwi fyddai hynny.\n18Gweddïwch drosom ni; oherwydd yr ydym yn sicr fod gennym gydwybod lân, am ein bod yn dymuno ymddwyn yn iawn ym mhob peth. 19Yr wyf yn erfyn yn daerach arnoch i wneud hyn, er mwyn imi gael fy adfer i chwi yn gynt.\n20Bydded i Dduw tangnefedd, yr hwn a ddug yn ôl oddi wrth y meirw ein Harglwydd Iesu, Bugail mawr y defaid, trwy waed y cyfamod tragwyddol, 21eich cymhwyso â phob daioni, er mwyn ichwi wneud ei ewyllys ef; a bydded iddo lunio ynom yr hyn sydd gymeradwy ganddo, trwy Iesu Grist, i'r hwn y byddo'r gogoniant byth bythoedd! Amen.\n22Yr wyf yn deisyf arnoch chwi, gyfeillion, oddef y gair hwn o anogaeth, oblegid yn fyr yr ysgrifennais atoch. 23Y newydd yw fod ein brawd Timotheus wedi ei ryddhau, ac os daw mewn pryd, caf eich gweld gydag ef.\n24Cyfarchwch eich holl arweinwyr, a'r holl saint. Y mae'r cyfeillion o'r Eidal yn eich cyfarch. 25Gras fyddo gyda chwi oll!


Sut mae mam yn amddiffyn plentyn sy'n ddigidol yn ddigidol rhag cynnwys oedolion | Materion Rhyngrwyd\nMae Mam yn rhannu ei phrofiad o amddiffyn cyn-arddegau sy'n ddigidol yn ddigidol rhag cynnwys amhriodol\nTîm Materion Rhyngrwyd | Mehefin 3rd, 2019\nMae Beth yn rhannu sut mae hi'n helpu ei merch ddigidol 10-mlwydd-oed i lywio'r risgiau o weld cynnwys amhriodol trwy'r llwyfannau y mae'n eu defnyddio, o YouTube i Xbox.\nYn nheulu Beth, Charlie deg oed yw defnyddiwr mwyaf brwd technoleg. Mae'n mwynhau chwarae gemau fideo ar ei Xbox, ac mae hefyd yn defnyddio iPad a hen ffonau ei rieni i wylio fideos YouTube, chwarae gemau ar-lein a gwneud fideos TikTok.\nProfiadau o weld cynnwys amhriodol\nYn gynharach eleni, roedd Charlie yn chwarae ar YouTube pan lwyddodd i gael gafael ar rywfaint o gynnwys amhriodol. “Roedd Charlie yn gwylio fideos plant a dechreuodd glicio ar y dolenni fideo argymelledig sy’n dod i fyny ar y diwedd,” eglura Beth. “Fe orffennodd i wylio rhai fideos o YouTubers yn eu harddegau a oedd yn chwarae pranks, ond hefyd yn defnyddio rhywfaint o iaith bryfoclyd, gref iawn.”\nNid dyma'r tro cyntaf i Charlie brofi anfantais cynnwys ar-lein. Pan oedd yn iau, llwyddodd i godi cannoedd o bunnoedd ar fil ffôn ei neiniau a theidiau trwy wario arian ar gêm bêl-droed ar-lein.\n“Rydyn ni wedi dysgu yn bendant bwysigrwydd defnyddio rhifau PIN i amddiffyn dyfeisiau, ond yn bennaf mae wedi ymwneud â siarad â Charlie,” esboniodd Beth. “Dywedwyd wrtho na all danysgrifio i sianeli hapchwarae yn unig y gwyddom eu bod yn addas. Rwyf hefyd wedi gwylio'r sianeli hynny fy hun, felly rwy'n gwybod eu bod yn addas i'w grŵp oedran. "\nO ran prynu ar-lein heb ganiatâd, gofynnwyd i Charlie ysgrifennu llythyr ymddiheuro at ei dad-cu. “Ar ôl y panig cychwynnol, fe wnaethon ni i gyd dawelu ac egluro sut roedd y gemau’n gweithio, a’i bod yn arian go iawn oedd yn cael ei wario,” ychwanega Beth.\nCydbwyso pryderon diogelwch a rhoi rhyddid i blant archwilio\nI rieni, gall caniatáu mwy o ryddid i blant ar-lein beri pryder. Dywed Beth y byddai wedi gwerthfawrogi mwy o reolaethau yn y gemau a'r fideos eu hunain, felly yn syml ni all plant gael mynediad at gynnwys rhy oedolion neu fasnachol. “Rwyf hefyd yn credu y gallai ysgolion wneud mwy i egluro'r peryglon. Rydyn ni'n cael taflen ar ddechrau'r tymor, ond byddai profiad uniongyrchol mwy ymarferol yn gweithio'n well na thudalennau o destun, ”meddai Beth. “Mae angen ei anelu at y plant eu hunain, fel eu bod yn ennill dealltwriaeth.”\nGweld ar gyfraith Gwirio Oedran\nMae Beth yn gefnogol i'r syniad o ddeddfwriaeth llwyfannau Rhyngrwyd, ond mae'n poeni pa mor effeithiol fydd y ddeddfwriaeth dilysu oedran arfaethedig. “Er enghraifft, mae'r rhan fwyaf o rwydweithiau cymdeithasol yn ei gwneud yn ofynnol i blant fod yn 13 i arwyddo, ond gwn fod gan hanner dosbarth Charlie dudalennau Instagram a Facebook yn 9 neu 10. Mae angen gwneud mwy yn bendant i amddiffyn plant, yn enwedig ar YouTube, lle gall unrhyw un uwchlwytho cynnwys sy'n edrych yn ddiniwed ond sy'n gallu troi'n sinistr mewn eiliadau, ”meddai.\nDefnyddio amrywiaeth o offer i gadw plant yn ddiogel\nDros yr ychydig fisoedd diwethaf, mae Beth a'i gŵr wedi gwneud ychydig o newidiadau gartref. Mae hyn wedi cynnwys ychwanegu cydnabyddiaeth olion bysedd at bob dyfais sy'n gysylltiedig â chardiau credyd a defnyddio gosodiad i sicrhau bod hyn bob amser yn ofynnol i brynu.\nMae Charlie bellach yn defnyddio'r ap YouTube Kids, nad yw'n berffaith ond sy'n rhoi sicrwydd i Beth bod Charlie yn llai tebygol o faglu ar draws cynnwys amhriodol. “Rwy'n credu gyda Charlie fel fy hynaf, mae wedi bod yn faes glo, ond rwy'n teimlo llawer mwy o reolaeth ac yn ymwybodol o'r hyn a all ddigwydd i'm plant iau,” meddai.\nMae rhieni'n rhannu pryderon am gynnwys amhriodol\nYr hyn a synnodd Claire am ei phrofiad oedd pa mor gyffredin ydoedd ymhlith rhieni eraill. “Unwaith y soniais amdano, roedd gan gymaint o ffrindiau a theulu straeon tebyg,” meddai Beth. “Roedd plentyn tair oed un ffrind wedi bod yn gwylio pennod Peppa Pig pan drodd Peppa yn gythraul a dechrau ymosod ar y cymeriadau eraill. Roedd hi'n hynod ddramatig. ”\nMae Beth yn Fam briod 30-rhywbeth i Charlie deg oed a gefeilliaid pump oed Poppy a Phoebe, sy'n byw yn Swydd Amwythig, Lloegr.\nOs hoffech chi ddysgu mwy am sut y gallwch chi helpu'ch plant i gadw'n ddiogel ar-lein, dyma rai adnoddau gwych:\nAmddiffyn eich plentyn rhag pornograffi ar-lein


Darparu dyfeisiau i ddysgwyr sydd wedi'u heithrio'n ddigidol - Powys\nDarparu dyfeisiau i ddysgwyr sydd wedi'u heithrio'n ddigidol\nBydd dysgwyr ym Mhowys sydd heb y defnydd o ddyfais sy'n cysylltu â'r we gartref yn derbyn dyfais o'r fath dros y pandemig coronafeirws, dywedodd y cyngor sir.\nMae Cyngor Sir Powys wedi gweithio ag ysgolion ar draws y sir i adnabod y dysgwyr hynny sydd wedi'u heithrio'n ddigidol a helpu eu teuluoedd sydd heb ddyfeisiau addas na wi-fi.\nDiffiniad o ddysgwr sydd wedi'i 'eithrio'n ddigidol' yw myfyriwr sydd heb fynediad at ddyfais sy'n cysylltu â'r we er mwyn gallu cymryd rhan mewn gweithgareddau dysgu ar-lein o'r cartref.\nO heddiw (dydd Llun 4 Mai), bydd disgyblion yn derbyn dyfais i'w helpu i barhau â'u haddysg o adref. Bydd yr ysgol uwchradd glwstwr yn cysylltu â rhieni i roi diwrnod ac amser i gasglu dyfais bwrpasol o'r ysgol.\nMae'r cyngor hefyd wedi gofyn am 500 o ddyfeisiau cysylltedd MiFi 4G gan Lywodraeth Cymru a fydd ar gael i deuluoedd sydd heb wi-fi yn y cartref pan fyddan nhw ar gael.\nDywedodd y Cynghorydd Phyl Davies, Aelod Cabinet ar faterion Addysg ac Eiddo: "Mae hwn yn gyfnod unigryw a heriol i bawb, yn arbennig ein plant a'n pobl ifanc sydd wedi gweld eu bywydau'n newid yn sylweddol ar ôl cau ysgolion.\n"Mae dysgu o adref erbyn hyn yn angenrheidiol o ganlyniad i'r pandemig, ond rydym yn cydnabod bod hyn yn her i nifer o deuluoedd ar draws y sir. Mae yna nifer o deuluoedd sydd heb ddyfais yn y cartref na wi-fi ac mae'n bwysig ein bod ni'n helpu'r teuluoedd hynny trwy ddarparu'r dyfeisiau hyn fel bod disgyblion yn gallu parhau â'u haddysg.\n"O gofio natur wledig ein sir, ni fydd signal 4G ym mhobman. Rydym yn sylweddoli y bydd hyn yn broblem i deuluoedd sy'n byw yn y sir lle nad oes signal 4G sydd efallai'n gorfod teithio i rywle addas, diogel a lleol sydd â signal 4G i lwytho gwaith ysgol i'r plant ei wneud adref.\n"Os oes yna deuluoedd sy'n teimlo nad yw hyn yn bosibl, dylent gysylltu â'r ysgol i drafod y ffordd orau o drefnu gwaith ysgol i'w plentyn."\nDywedodd y Cynghorydd Joy Jones, Eiriolwr y cyngor yn Erbyn Tlodi: "Mae nifer o deuluoedd ym Mhowys sydd heb liniadur na llechen na chyswllt wi-fi yn y cartref. Mae'n braf gweld y cyngor yn gweithio gydag ysgolion i ddarparu dyfais i'r teuluoedd hynny."


Cyffro’r Eisteddfod yng Ngheredigion – BroAber360\nCyffro’r Eisteddfod yng Ngheredigion\nDathlu iaith a diwylliant yng Ngheredigion\ngan Cyngor Sir Ceredigion\nMae Dydd Gŵyl Dewi yn gyfle i ddathlu iaith a diwylliant yng Ngheredigion, ac eleni mae yna gyfle arbennig i edrych ymlaen at un o wyliau diwylliannol mwyaf Ewrop a fydd yn ymweld â’r sir ym mis Awst, sef yr Eisteddfod Genedlaethol.\nBydd 2022 yn flwyddyn gyffrous i Geredigion ar ôl gorfod gohirio’r Eisteddfod yn 2020 o ganlyniad i’r pandemig, ac mae Cyngor Sir Ceredigion yn awyddus i sicrhau cyfleoedd a fydd yn ei gwneud yn haws nag erioed i unrhyw un fwynhau iaith a diwylliant y sir.\nDros y misoedd nesaf, bydd y Cyngor yn gweithio’n agos â thîm yr Eisteddfod Genedlaethol i sicrhau gŵyl fywiog, gyda digwyddiadau a gweithgareddau ar gyfer y teulu cyfan. Gan gwmpasu pob agwedd ar gelfyddyd a diwylliant Cymru, mae’r Eisteddfod yn ŵyl gynhwysol a chroesawgar, sy’n denu miloedd o ddysgwyr Cymraeg a rhai nad ydynt yn siarad yr iaith cystal ȃ Chymry Cymraeg bob blwyddyn.\nWrth i Geredigion baratoi ar gyfer rhoi cartref i’r ŵyl bwysig hon yn Nhregaron, rydym am sicrhau ein bod yn cynnig croeso Cymraeg. Hoffem eich atgoffa y gallwch dderbyn gwasanaethau yn Gymraeg wrth gysylltu â’r Cyngor, dros y ffôn, wyneb yn wyneb, drwy e-bost, ar y We ac wrth gwrs drwy’r cyfryngau cymdeithasol. Mae’r Gymraeg yn perthyn i ni gyd, ac rydym am apelio ar drigolion Ceredigion i ddefnyddio’r gwasanaeth Cymraeg sydd ar gael iddynt.\nDywedodd Arweinydd Cyngor Sir Ceredigion, y Cynghorydd Ellen ap Gwynn: “Mae Cyngor Sir Ceredigion yn falch i gefnogi’r trefniadau wrth roi’r Eisteddfod Genedlaethol ar waith yn Nhregaron yn ystod wythnos cyntaf mis Awst eleni. Mae’r Eisteddfod yn un o gonglfeini’r iaith Gymraeg, yn cynnig cyfleoedd pwysig i bobl siarad yr iaith ac i atgyfnerthu eu hyder ynddi. Mae hefyd yn cynnig cyfle i ddenu pobl di-Gymraeg at yr iaith ac i bobl sy’n ei dysgu i’w hymarfer. Fel sir sydd yn gyforiog mewn traddodiad a diwylliant Cymreig, dyma’r amser delfrydol i ddefnyddio’r Gymraeg yn gyhoeddus ac adlewyrchu bwrlwm iaith fyw Ceredigion. Rydym am eich annog i ddefnyddio’r gwasanaethau Cymraeg sydd ar gael i chi drwy Gyngor Sir Ceredigion.”\nA ydych chi am ymweld â’r Eisteddfod eleni? Beth am gymryd golwg ar y fideo ar y dudalen hon sy’n egluro’r hyn a fydd yn aros amdanoch ar y maes ym mis Awst eleni?\nDewch i Geredigion. Dewch i’r Eisteddfod


Canolbwyntio Sudd Pinafal | cyflenwr gwneuthurwr o Taiwan dosbarthwr cyfanwerthwr\nCanolbwyntio Sudd Pinafal\nRydych chi yma: Hafan -> cynhyrchion -> Bubble Syrup Te -> Canolbwyntio Sudd Pinafal\nSunnysyrup Food Co., Ltd. gennym nifer o ddylunwyr rhagorol, peiriannydd, busnes allforio, marchnata, gweithgynhyrchu a grym rheoli proffesiynol. Trwy ymchwilio a datblygu yn barhaus, fabwysiadu'r dechnoleg uwch tramor, berffeithio a gwella ein celf a chrefft, gan bwysleisio ar ansawdd, mae ein Canolbwyntio Sudd Pinafal Daeth celf a chrefft arbennig.\nPîn-afal amrwd yn ffynhonnell ardderchog o fanganîs (76% Gwerth dyddiol (DV) mewn un cwpan Unol Daleithiau gweini) a fitamin C (131% DV fesul cwpan gwasanaethu).\nYn bennaf o'i coesyn, pîn-afal yn cynnwys ensymau proteolytig, bromelain, sy'n torri i lawr protein. Os cael cynnwys bromelain ddigonol,\nGall sudd pîn-afal amrwd yn cael ei ddefnyddio fel marinâd cig a tenderizer. Gall ensymau pîn-afal ymyrryd â gwaith o baratoi rhai bwydydd,\nmegis jeli a phwdinau sy'n seiliedig gelatin-eraill, ond byddai'n cael ei dinistrio yn ystod coginio a canio. Mae'n debyg na swm y bromelain yn y ffrwyth yn sylweddol,\nfod yn bennaf yn y coesyn anfwytadwy. Ar ben hynny, ensym hamlyncu fel bromelain yn annhebygol o oroesi yn gyfan prosesau proteolytig o dreulio.\nSudd Pinafal ei wneud o sudd ffrwythau, sy'n addas ar gyfer gwahanol fathau o ddiodydd a diodydd te, y cynnyrch hwn i fod i gael ei dilluted â dŵr neu de cyn ei ddefnyddio.


Emyr Young: Y dyn tu ôl i'r lens - BBC Cymru Fyw\nEmyr Young: Y dyn tu ôl i'r lens\nMae ei lais yn gyfarwydd i genedlaethau o blant Cymru a'i luniau bendigedig yn arddurno cloriau nifer o lyfrau a chylgronau Cymraeg. Ond pwy yw Emyr Young?\nActor oedd Emyr i ddechrau a bu'n cyflwyno rhaglenni plant cyn dyddiau S4C. Fe hefyd oedd chauffeur y cymeriad chwedlonol hwnnw Mistar Urdd pan roedd e ar ei daith gynta o amgylch Cymru yn niwedd y 70au. Ond i blant Cymru, fe yw llais Sgerbwd, un o brif gymeriadau'r cartŵn poblogaidd Superted.\nErs rhai blyndydoedd bellach mae Emyr wedi gwneud enw iddo ei hun fel ffotograffydd uchel ei barch. Bu'n rhannu ei stori gyda Cymru Fyw..\nEmyr Glasnant oedd fy enw pan yn actor, sef fy enwau canol, ac ymunes i 'da chwmni Theatr y Werin yn Aberystwyth ar ôl gadael coleg a methu cael swydd fel athro.\nNhw oedd y cwmni theatr mewn addysg Cymraeg cyntaf, a fuon ni'n teithio a pherfformio led led Sir Aberteifi a'r cylch.\nGes i'n swyno gan fyd teledu wedyn i gyflwyno rhaglen gylchgrawn Seren Un ar HTV, gan feddwl bod cyflwyno'n beth hawdd iawn i wneud. Ond doedd e ddim!\nAr y pryd doedd dim autocue, o'n i'n gorfod dysgu sgriptiau yn sôn am ffasiwn diweddaraf pobl ifanc ac o'n i'n anghysurus iawn yn ei wneud.\nEr ges i fodd i fyw yn gweithio gyda Sharon Morgan oedd yn cyflwyno'r rhaglen gyda fi, a gawson ni lot o sbri. Ond na, doedd fy nyfodol ddim mewn cyflwyno.\n'Pluen yn fy nghap'\nOnd wnes i hefyd ymddangos fel actor mewn cyfresi drama i blant yn y cyfnod, a fues i'n ddyn drwg yn fersiwn yr 80au o SOS yn Galw Gari Tryfan.\nOnd yn bennaf mi wnes i ddechre' wneud gwaith lleisio cyfresi wedi'u hanimeiddio a throsleisio rhaglenni.\nHawlfraint y llun @EmyrYoung @EmyrYoung\nFues i'n gwneud cyfresi fel Cei Cocos ac, a fues i'n ddigon ffodus i gael rhan Sgerbwd ar Superted, ac felly o'n i'n rhan o'r rhaglen gyntaf i ymddangos ar S4C, so fi'n cymryd hynna fel pluen yn fy nghap.\nLluniau Emyr Young, ffotograffydd gwadd Cymru Fyw\nEmyr Young yn sgwrsio gyda rhai o ffotograffwyr Cymru (gwefan allanol Ffoton)\nBywyd ffotograffydd: Keith Morris\nBeth oedd yn arbennig am leisio Superted hefyd oedd ein bod ni'n lleisio yn Gymraeg, a'r animeiddio'n cael ei wneud o gwmpas hynny.\nOnd roedd hi'n broses ddrud ac felly ar ôl dwy gyfres fe wnaethon nhw ddilyn y drefn arferol o osod y sgript Gymraeg i ffitio animeiddio oedd wedi'i greu yn Saesneg.\nRo'dd y cyfnod yma'n un gwych i deledu Cymraeg, gyda'r holl gwmnïau bach yn medru bod yn arbrofol a gwneud pethau difyr ac mae pethau wedi newid dipyn ers hynny, ac er gwaeth yn fy marn i.\nY 'stafell dywyll\n'Rwy wastad wedi tynnu lluniau. Pan yn y Coleg Normal, oedd 'da fi gamera a fi oedd un o'r ychydig bobl oedd yn defnyddio ystafell dywyll y coleg.\nDysgais i lot am dynnu lluniau yng nghyfnod coleg. O'n i'n tynnu lluniau bandiau fel Brân, Ac Eraill, Hergest a gyda fi mae un o ychydig luniau'r band Cwrwgl Sam... band cynnar Derec Brown.\nRoedd hi'n gyfnod ffilm, a'r ffilm, y papur a'r broses yn un ddrud iawn, ond mae 'da fi dorraeth o 'negs' ddylen i sganio a gwneud rhywbeth â nhw. Ond blynyddoedd yn hwyrach ddaeth y newid byd i mi mewn ffotograffiaeth.\nImage copyright Brian Carroll\nImage caption Tim Collier (chwith) gydag Emyr Young (Llun: © Brian Carroll, cyd sylfaenydd Ffoton)\nAnrheg yn newid popeth\nYn y 90au wnes i weithio fel athro am gyfnod. Ro'n i'n dod ymlaen gyda'r plant yn iawn, ond ddim yn lico'r cyfundrefnau.\nY cyfnod hwnnw oedd dechrau diwedd oes ffilm ac, fel anrheg, ges i gamera digidol, ac o'r foment yna ymlaen o'n i wrth fy modd.\nGes i lawer o gymorth gan ffrind i mi, Tim Collier, sy'n ffotograffydd arbennig o dda a ges i lot fawr o gymorth a chyngor 'da fe, ac anogaeth hefyd. Roedd yn dweud bod fy ngwaith yn ddifyr a ddylen i gario 'mlaen a daeth yn beth naturiol i mi dynnu lluniau'n broffesiynol.\nAr hyn o bryd dwi wrthi'n creu llyfr i gwmni Gomer ar Sir Benfro o'r enw Tir Hela'r Cof fydd yn gyfuniad o bortreadau o bobl a thirwedd. Dwi wedi dod nôl i fyw i Sir Benfro felly peth naturiol i mi oedd gwneud hyn.\nOnd fy hoff arddull yw portreadau o bobl ac os oes rhaid i mi ddewis pwnc arbenigol, yna creu portreadau fyddai hynny.\nRoedd ffotograffydd enwog o'r enw Eisenstaedt oedd yn arfer gweithio i Life Magazine a ddywedodd e fod ddim hawl 'da ti wasgu'r caead ar y camera nes bod ti wedi dod i nabod y bobl oeddet ti'n tynnu llun ohonyn nhw.\nMae pob llun dwi'n tynnu yn hunan bortread. Dwi'n gweld fy hun yn y llun. Mae'r llygaid yn bwysig hefyd. Roedd gan artistaid fel Rembrandt neu Caravaggio y ddawn i ddal beth oedd yn llygaid unigolion yn berffaith. Fel ffotograffydd, rwy'n trio dilyn yn ôl eu traed nhw lle mae'n bosib.


Yn ystod y pandemig Coronafeirws presennol, rydym wedi cael ein hatgoffa bod ‘pawb yn yr un cwch'. Does dim dwywaith fod un o'n cydweithwyr wedi cofleidio'r syniad hwnnw, gan iddo gamu i'r adwy pan ddechreuodd tân mewn busnes cyfagos.\nRoedd Andy Kahl, Gweithredwr Peiriannau Trwm, yn gweithio yng Nghanolfan Ailgylchu Bessemer Close pan gyrhaeddodd yr heddlu yn dweud bod tân yn safle Slate & Stone Caerdydd.\nI gyrraedd llygaid y tân, roedd angen i'r Gwasanaeth Tân symud deunyddiau a doedd dim modd iddo wneud hynny gyda'r cerbydau cyfyngedig ar safle'r gwasanaeth ei hun ac felly, roedd angen iddynt ddefnyddio un o'n cerbydau mwyaf ni a gweithredwr.\nMae Andy wedi cael ei ganmol gan ei benaethiaid a diffoddwyr tân, gan iddo fynd yn syth i'r safle i gynorthwyo ac yna'n ôl i Ganolfan Ailgylchu Bessemer Close i wasgu ein biniau i atal ein safle rhag cau ac yna yn ôl at y tân.\nDywedodd Katherine Smith, Swyddog Strategaeth Gwastraff ac Ailgylchu, "Gwnaeth Andy lawer mwy na'r disgwyl'. Mae perchennog y busnes, y Gwasanaeth Tân, yr Heddlu a minnau yn hynod ddiolchgar i Andy am ymateb mor gyflym.\nRhoddwyd gwybod i'r rheolwr ar ddyletswydd, cyn i ni fynd at y tân, a chynhaliodd Andy archwiliadau cychwynnol a dilynol ar y cerbydau yn ogystal."\nDywedodd Steve O'Connell, Rheolwr Gorsaf Gwasanaeth Tân ac Achub De Cymru, "Ar ran Gwasanaeth Tân ac Achub De Cymru, hoffwn ddiolch yn ddiffuant i Andy am y gefnogaeth a'r cymorth a roddodd. Roedd hwn yn ddigwyddiad heriol ac roeddem ond yn gallu ei drin diolch i sgiliau ac adnoddau Andy.\nRoedd yn bleser cydweithio gydag ef. Roedd ei gyfraniad yn golygu y gallem ddelio â'r digwyddiad yn llawer cyflymach nag y byddem wedi gallu ei wneud fel arall, gan sicrhau bod ein hadnoddau ar gael yn gyflym i ddiogelu'r cymunedau rydym i gyd yn eu gwasanaethu."\nDywedodd Andy, "Roeddwn i'n fwy na pharod i helpu'r Gwasanaeth Tân a'r Heddlu. Mae ein gweithwyr allweddol yn gwneud gwaith anhygoel ac roedd yn fraint gallu eu cynorthwyo."\nDa iawn ti Andy, a diolch!


Morlyn Bae Abertawe: Alun Cairns “wir am ei weld” yn digwydd – Golwg360\n13 Mehefin 2018 am 15:42 Diweddarwyd 14 Mehefin 2018 am 04:29\nMae Ysgrifennydd Gwladol Cymru, Alun Cairns, wedi dweud y byddai “wir yn hoffi” gweld cynllun Morlyn Bae Abertawe yn bwrw yn ei flaen.\nMae statws y cynllun £1.3bn – ynghyd â safiad y gweinidog ar y mater – wedi bod yn ansicr ers blynyddoedd, ac mae sïon yn dew bod gweinidogion yn awyddus i gefnu ar y morlyn.\nGerbron Aelodau Seneddol heddiw (dydd Mercher, Mehefin 13), fe alwodd yr Aelod Seneddol Plaid Cymru, Jonathan Edwards, ar Alun Cairns i ddatgan ei gefnogaeth i’r prosiect.\nAc yn ddiweddarach yn ystod y ddadl yn Nhŷ’r Cyffredin, fe ddywedodd Alun Cairns y byddai “wir yn hoffi gweld y morlyn llanw yn bwrw yn ei flaen, ond wrth gwrs rhaid profi ei fod yn cynnig gwerth am arian”.\nGan ateb cwestiwn gwahanol, fe ddywedodd bod ei blaid “yn gwneud unrhyw beth a phopeth y gallwn i wneud hyn i weithio”.


Adloniant o safon fyd-eang i arena dan do Abertawe | Bargen Ddinesig Bae Abertawe\nAdloniant o safon fyd-eang i arena dan do Abertawe\nMae Gary Barlow o Take That, y consuriwr David Blaine, y digrifwr Jimmy Carr a'r grŵp dawns 'Diversity' ymhlith y perfformwyr o safon fyd-eang fydd yn ymddangos yn lleoliadau'r Ambassador Theatre Group (ATG) ledled y DU a'r tu hwnt.\nErbyn hyn, mae'r cwmni – sydd wedi'i benodi'n weithredwr yr arena ddigidol dan do sydd yn yr arfaeth ar gyfer Abertawe – yn dweud y gall pobl yn Ne-orllewin Cymru ddisgwyl adloniant o'r ansawdd hwn yn y blynyddoedd i ddod.\nYr arena ddigidol dan do, a fydd yn cael ei hadeiladu wrth ymyl yr LC yng nghanol dinas Abertawe, yw un o nodweddion prosiect Ardal Ddigidol Dinas Abertawe a’r Glannau sydd i'w ariannu'n rhannol gan Fargen Ddinesig Bae Abertawe, sydd werth £1.3 biliwn.\nRoedd adolygiad annibynnol diweddar i'r Fargen Ddinesig wedi argymell bod y prosiect yn cael ei gymeradwyo'n syth.\nYmysg yr adloniant arall sydd naill ai'n digwydd nawr neu ar fin digwydd mewn lleoliadau ATG eraill y mae Les Miserables, Riverdance, The Lion King gan Disney, The Bodyguard ac ELO.\nDywedodd Stuart Beeby, Cyfarwyddwr Gweithrediadau Grŵp yn ATG: “Byddwn yn chwilio am enwau cyfarwydd y gallwn ddod â nhw i Abertawe i lenwi'r arena. Mae gennym gysylltiadau helaeth eisoes ag artistiaid rydym yn gweithio gyda nhw ar draws ein 49 o leoliadau, felly gall pobl edrych ymlaen at artistiaid fel Gary Barlow, A-ha, OMD, y Kaiser Chiefs, James, a'r Cortinas.\n“Yn y byd comedi, mae pob enw sydd ar eich rhestr DVDs Nadolig yn perfformio - o Rhod Gilbert a Michael McIntyre i Katherine Ryan a Rob Brydon. Maen nhw i gyd yn ein lleoliadau nawr ac mae'r tocynnau'n gwerthu allan.\n“Ond mae digwyddiadau eraill hefyd. Mae Strictly Come Dancing, Brian Cox a RuPaul's Drag Race, er enghraifft.\n“A dweud y gwir, mae rhywbeth at ddant pawb.”\nMae Cyngor Abertawe wedi penodi Buckingham Group Contracting Ltd fel prif gontractwr ar gyfer cam un cynllun adfywio Canol Abertawe, sy'n cynnwys yr arena ddigidol dan do.\nBydd y prif waith adeiladu ar yr arena yn dechrau'r haf hwn, cyn yr agoriad yn 2021.\nMae plaza digidol y tu allan i'r arena hefyd yn rhan o'r cynllun.\nDywed Mr Beeby y bydd yr arena yn rhoi hwb i'r busnesau sy'n bodoli eisoes yng nghanol dinas Abertawe hefyd.\nDywedodd: “Mae'r arena yn ategu adfywiad canol dinas Abertawe.\n“Mae angen i ni gynyddu'r amser mae pobl yn ei dreulio yng nghanol y ddinas, a'r profiadau gallant eu cael yno.\n“Felly bydd arena o'r maint hwn, sy'n lleoliad amlbwrpas, yn creu'r holl brofiadau gwahanol hynny, a hefyd yn darparu lleoliad o safon uchel ar gyfer cyfarfodydd, arddangosfeydd a chynadleddau.\n“Bydd rhywle lle gall pobl fwyta cyn hynny, gweld perfformiad gwych, a mwynhau diod ar ôl hynny, yn denu mwy o bobl i ganol y ddinas ac yn eu hannog i aros yno am fwy o amser.”


Archifau Gorffennaf 2011\nVaughan Roderick | 14:12, Dydd Mercher, 13 Gorffennaf 2011\nMae'n ddiwedd tymor yn y Bae. Cyn i unrhyw un yn o fy nghydweithwyr yn San Steffan waedu arnaf i, dyw hynny ddim yn golygu diwedd y tymor gwleidyddol. Mae'r senedd yn eistedd wythnos nesaf a chyda'r holl helynt hacio go brin y bydd yr haf yn un digyffro, hirfelyn tesog.\nSerch hynny darlledir CF99 olaf y tymor heno ac mae'n anhebyg y bydd 'na 'Dau o'r Bae' yr wythnos hon oherwydd gweithredu diwydianol. Dylwn i nodi'r achlysur felly. Des i a bocs o donyts i'r gwaith i fy nghydweithwyr ond beth fedra i roi i chi, darllenwyr annwyl?\nWel mae gen i un stori fach i gynnig o'r 'ffynnon fach sy'n rhoi o hyd' - helyntion etholiadol Democratiaid Rhyddfrydol Cymru.\nChwi gofiwch efallai bod Eleanor Burnham wedi dweud wrth CF99 rhai wythnosau yn ôl bod yr holl sefyllfa yn "siambols" Nawr fe fyddai rhai yn dweud bod disgrifiad Eleanor yn un digon teg, ffeithiol hyd yn oed.\nNid felly oedd y blaid yn gweld pethau. Derbyniodd Eleanor tri llythyr, dau gan bwyllgorau sirol ac un gan y Prif Weithredwr ar ran y pwyllgor gwaith yn ei chyhuddo o ddwyn anfri ar y blaid. "Bringing the party into disrepute" oedd yr union eiriau.\nNawr mae llythyr fel yna gan amlaf yn gychwyn ar broses disgyblu ac efallai bod y blaid wedi gobeithio di arddel Eleanor er mwyn sicrhau nad hi fyddai'n derbyn sedd Aled Roberts pe bai hwnnw'n cael ei gau allan o'r Cynulliad yn barhaol. Efallai bod hynny'n wir er ei bod hi'n anodd credu y byddai'r blaid wedi gallu cwrdd â holl anghenion ei chyfansoddiad Bysantaidd mewn da bryd.\nTa beth am hynny, y cwestiwn sy gen i yw hwn. P'un sydd waethaf - galw rhywbeth yn siambols neu greu siambols - ac os oen na ddisgyblu i fod onid awdur un o'r llythyrau ddylai fod o flaen ei gwell am fethu sicrhau bod ymgeiswyr y blaid wedi eu henwebu'n gywir?\nVaughan Roderick | 10:46, Dydd Iau, 7 Gorffennaf 2011\nRoeddwn i'n meddwl fy mod wedi ysgrifennu fy mlogbost olaf ynghylch helynt John Dixon ac Aled Roberts! Nid felly y bu. Fe wnaethon ni daflu carreg i'r dŵr ar CF99 neithiwr sydd wedi achosi tipyn o storom - yn y rhithfyd o leiaf.\nCewch ddarllen y stori gyfan draw ar y safle newyddion ond dyma hanfod y peth.\nMae'r Comisiwn Etholiadol wedi dweud bod eu hystadegau yn awgrymu nad oedd neb wedi ymweld â'r dudalen Gymraeg ar eu gwefan, oedd yn cynnwys canllawiau i ymgeiswyr etholiadol, cyn etholiad y Cynulliad ym mis Mai.\nDywedodd Rhydian Thomas ar ran y Comisiwn ar raglen CF99 BBC Cymru eu bod wedi casglu ystadegau ar faint o bobl ddarllennodd y ddogfen benodol yn Gymraeg a Saesneg.\nPrynhawn dydd Mercher fe bleidleisiodd Aelodau'r Cynulliad i adfer Aled Roberts i'w sedd yn y Cynulliad dros ranbarth Gogledd Cymru wedi i ymchwiliad ganfod ei fod wedi cael ei gamarwain gan hen ganllawiau ymddangosodd ar wefan y Comisiwn.\nNawr os ydych chi'n gwrando ar y trydarwyr mwyaf eithafol mae sylwadau Rhydian yn awgrymu nad yw Aled Roberts yn dweud y gwir ynghylch dilyn cyngor Cymraeg y Comisiwn Etholiadol a bod Gerard Elias, Comisiynydd Safonau'r Cynulliad wedi bod yn esgeulus neu'n ddichellgar wrth baratoi ei adroddiad i'r Cynulliad. Mae'r rheiny yn gyhuddidau difrifol iawn.\nRwy'n meddwl bod angen pwyllo yn fan hyn a chofio bod yr Heddlu a'r Comisiynydd Safonau wedi edrych ar y dystiolaeth hon ac wedi penderfynu nad oedd o bwys.\nMae 'na esboniad cyfrifiadurol posib am hynny. Yn ôl pobol sy'n deall cyfrifiaduron llawer yn well na fi mae'n debyg na fyddai'r gwefan wedi cofnodi ymweliad o gyfrifiadur nad oedd yn defnyddio "java script" - ac mae hynny'n wir, ar y cyfan, am gyfrifiaduron sector gyhoeddus - cyfrifiaduron awdurdodau lleol, er enghraifft.\nOnd mae pwynt pwysicach yn fan hyn. Fe fyddai Aled wedi peryglu ei drwydded fel cyfreithiwr a'i fywoliaeth trwy ddweud celwydd wrth yr heddlu. Ydy e'n gredadwy y byddai fe wedi gwneud hynny heb wybod os oedd modd ai peidio i'r comisiwn ddadbrofi ei honiad?\nGofyn y cwestiwn ydw i a dyma i chi gwestiwn arall.\nOs oeddech chi yn gwybod bod eich boss yn Llundain yn poeri gwaed am ffaeleddau ei swyddfa yng Nghymru a fyddech chi yn cael eich temtio i godi ambell i sgwarnog?\nVaughan Roderick | 10:28, Dydd Mawrth, 5 Gorffennaf 2011\nMae dydd y farn ar fin cyrraedd i'r ddau Ddemocrat Rhyddfrydol sydd wedi eu gwahardd o'r Cynulliad. Mae 'na ddeufis ers i'r ddau golli eu cardiau adnabod a'u cyflogau. Aelod UKIP John Bufton sy'n bennaf gyfrifol am yr oedi. Pe na bai John wedi gwneud cwyn i'r heddlu fe fyddai'r sefyllfa wedi ei hen ddatrys. Nid beirniadaeth o John yw hynny - jyst ffaith.\nBellach mae adroddiad Gerard Elias ynghylch ffeithiau'r achos wedi ei ddosbarthu i Aelodau'r Cynulliad ac fe fydd yn ymddangos ar wefan y Cynulliad rhywbryd heddiw.\nYmateb un Ceidwadwr amlwg i'r adroddiad oedd mai "Ie i Aled ac na i John yw'r unig beth rhesymol i wneud"\nY rheswm am hynny yw'r cymalau yma yn yr adroddiad sydd yn cadarnhau'r honiad a wnaed gyntaf yn y blog hwn mai methiant i ddiweddaru gwefan Gymraeg oedd wrth wraidd methiant Aled i ymddiswyddo o'r Tribiwnlys Prisiau.\n Ar 24 Mawrth 2011, wrth baratoi i gyflwyno ffurflenni enwebu ymgeiswyr y rhestr, siaradodd â Gareth Evans, Swyddog Gwasanaethau Etholiadol Cyngor Sir Ddinbych. Nid oedd y ddau wedi cwrdd na siarad â'i gilydd cyn hynny. Dechreuwyd y sgwrs yn Gymraeg gan Gareth Evans, a chytunodd yntau i anfon, drwy gyfrwng e-bost y diwrnod hwnnw, y linc ddiweddaraf at y canllawiau a ddarparwyd gan y Comisiwn Etholiadol ar gyfer ymgeiswyr. Cadarnhawyd y ffeithiau hyn gan Gareth Evans.\n Yn ddiweddarach y diwrnod hwnnw, defnyddiodd Aled Roberts y linc Gymraeg - sef yr un a ymddangosodd gyntaf o'r ddwy linc a anfonwyd yn yr e-bost - a dilyn trywydd y wybodaeth oni welodd fod sail yr anghymwyso yn parhau i fod o dan y linc at Orchymyn 2006. Cadarnhaodd Gareth Evans iddo anfon y lincs gan roi'r linc Gymraeg yn gyntaf oherwydd, yn sgîl y sgwrs rhwng y ddau ohonynt, yr oedd o'r farn y byddai Aled Roberts yn defnyddio'r fersiwn Gymraeg. Mae'n glir y byddai'r fersiwn hon wedi bod yn arwain yn anghywir at Orchymyn 2006 bryd hynny o hyd. Nid yw'r Comisiwn Etholiadol yn gallu cadarnhau na gwadu bod rhywun wedi ymweld â thudalennau Cymraeg ei wefan y diwrnod hwnnw.\n Felly, wedi bodloni'i hun nad oedd wedi'i anghymhwyso adeg ei enwebu, llofnododd ei ffurflen cydsyniad enwebu a'i chyflwyno ar 31 Mawrth 2011 (Atodiad 2).\n Ym mhob cam o'r broses o'i ddethol a'i enwebu, dilynodd Aled Roberts y canllawiau a ddarparwyd gan y Comisiwn Etholiadol, canllawiau a adlewyrchwyd ar wefan Cynulliad Cenedlaethol Cymru.\n Yn syth cyn llofnodi ei ffurflen enwebu, bodlonodd ei hun, drwy gyfeirio at y canllawiau a ddarparwyd yn Gymraeg ac a oedd yn ei gyfeirio at y linc anghywir bryd hynny at Orchymyn 2006, nad oedd wedi'i anghymhwyso.\n Ni chafodd y canllawiau Cymraeg eu cywiro tan ar ôl yr etholiad.\n Er bod y canllawiau Saesneg wedi'u newid i gynnwys linc at Orchymyn 2010 ar 11 Mawrth 2011, yr wyf yn derbyn bod Aled Roberts wedi troi at y fersiwn Gymraeg.\n Yn ychwanegol at hynny, yr oedd hawl ganddo i dybio y byddai'r fersiwn Gymraeg yn adlewyrchu'r fersiwn Saesneg ar bob adeg ac ym mhob agwedd.\n Er bod Gorchymyn 2010 yn bodoli ac y gellid bod wedi dod o hyd iddo drwy chwilio drwy'r gwefannau cyfreithiol perthnasol, yr wyf yn ystyried y byddai wedi bod yn afresymol disgwyl i unrhyw ymgeisydd wneud hynny pan oedd canllawiau'r Comisiwn Etholiadol ar gael.\n Felly, yn yr amgylchiadau dan sylw, yr wyf o'r farn fod Aled Roberts wedi gwneud popeth y gellid bod wedi disgwyl iddo yn rhesymol ei wneud wrth sicrhau nad oedd wedi'i anghymhwyso rhag cael ei enwebu neu ei ethol yn Aelod o'r Cynulliad Cenedlaethol.\nA fydd hyn yn ddigon i achub Aled? Dwn i ddim ond mae'n werth nodi un peth bach. Fe lenwodd Aled - neu ei asiant - ei ffurflen gydsyniad yn Saesneg.\n« Mehefin 2011 | | Awst 2011 »


Morlyn Llanw Abertawe - Wicipedia\nLlun dychmygol o'r morlyn gorffenedig; fel y rhagwelir gan y cwmni 'Tidal Lagoon Power'; 2016.\n1 Adeiladu a'r economi leol\nAdeiladu a'r economi leol[golygu | golygu cod y dudalen]\nBydd llawer o'r cydrannau'n cael eu creu yn lleol e.e. pob un o'r 25 tyrbein, y llifddorau, y cledrau, y peiriannau rheoli trydan, y gwaith concrid a'r ganolfan ymwelwyr. Credir y bydd y buddsoddiad yn yr economi leol, felly, dros £500,000. Yn ei anterth, bydd y gwaith adeiladu'n cyflogi oddeutu 1,900 o weithwyr llawn amser. Pan fydd y prosiect yn cynhyrchu trydan, amcangyfrifir y bydd oddeutu 180 o swyddi ac y bydd 70-100,000 o ymwelwyr yn cyrchu i'r fan hon. O ran incwm, disgwylir y bydd yn cynhyrchu £76 miliwn o bunnoedd. Yn groes i addewidion y cwmni, fodd bynnag, cwmni o Tsieina fy yn ymgymryd â'r gwaith o godi'r forglawdd.\nMae'r tyrbeini, a fydd yn barhaol o dan wyneb y dŵr, wedi'u sefydlu ar dechnoleg parod ac yn debyg iawn i'r rhai ym Morglawdd La Rance, Llydaw. Mae llafnau mewnol y tyrbein yn 7m o hyd. Cost y strwythyr dal tyrbeini 410-metr fydd £200m ac enillwyd y cytundeb am y gwaith gan Laing O’Rourke, cytundeb fydd yn creu 500 o swyddi.\nBydd y morglawdd ei hun yn 9.5 km (chwe milltir) o hyd ac yn gweithredu hefyd fel morglawdd i Ddinas Abertawe gan amddiffyn adeiladau a phobl y ddinas rhag llid y llanw uchel, yn enwedig o ystyried y gall lefel y môr godi. Bydd yn troelli am ddwy filltir o'r traeth i'r môr.\nCeir gwrthwynebiad i'r morlyn o ddau gyfeiriad: yn gyntaf oherwydd fod Safle o Ddiddordeb Gwyddonol Arbennig gerllaw (Blackpill) ac yn ail oherwydd y bwriedir cloddio'r cerrig o hen chwarel Dean Point ger St Kevergne yng Nghernyw.\n↑ infrastructure.planningportal.gov.uk;[dolen marw] adalwyd 18 Mehefin 2015\n↑ 4.0 4.1 www.theguardian.com; The Guardian; adalwyd 18 Mehefin 2015\n↑ Papur y Telegraph; adalwyd 18 Mehefin 2015\nWedi dod o "https://cy.wikipedia.org/w/index.php?title=Morlyn_Llanw_Abertawe&oldid=10854275"\nNewidiwyd y dudalen hon ddiwethaf ar 20 Chwefror 2021, am 12:48.


Fersiynau beta 2 sydd ar gael i ddatblygwyr watchOS 5.2 tvOS 12.2 | Rwy'n dod o mac\nAr gael hefyd yn fersiynau beta 2 datblygwr o watchOS 5.2 a tvOS 12.2\nYn ychwanegol at y fersiwn beta 2 o macOS 10.14.4 a ryddhawyd ar gyfer datblygwyr ychydig funudau yn ôl, rhyddhaodd cwmni Cupertino ys fersiynau beta ar gyfer iOS 12.2, watchOS 5.2, a tvOS 12.2. Yn y fersiynau hyn y peth cyntaf y gallwn ei weld yw bod atgyweiriadau nam, gwelliannau yn sefydlogrwydd y system a gwelliannau diogelwch yn cael eu hychwanegu.\nFel bob amser, nid yw Apple yn dadlau'r newyddion sy'n cael eu cynnwys yn y fersiynau beta hyn ar gyfer datblygwyr ac felly nid yw'n glir a yw'r nodweddion newydd a weithredwyd yr un fath â rhai'r fersiwn flaenorol neu a oes newidiadau. Ar gyfer yr oriawr ac ar gyfer yr Apple TV mae'r newidiadau yn fach iawn ac maen nhw wir yn gweithio'n eithaf da yn y fersiwn swyddogol ddiweddaraf hon a ryddhawyd i bawb ychydig wythnosau yn ôl, byddwn i hyd yn oed yn dweud hynny mwy o hylif ar ddyfeisiau hŷn.\nAr y dechrau mae'n ymddangos nad oes unrhyw newidiadau nodedig yn y fersiynau hyn felly rydym yn parhau â newydd-deb AirPlay 2 ar setiau teledu, gwelliannau i'r app Marchnad Stoc ar gyfer macOS a fawr ddim arall. Gollyngwyd rhywfaint o newyddion yn y fersiwn hefyd beta 1 ar gyfer iOS gyda dyfodiad "Hey Siri" ar gyfer AirPods, ond yn gyffredinol ychydig o newidiadau nodedig.\nFelly byddwn yn yr arfaeth nes i'r datblygwyr gyrraedd y gwaith a dweud wrthym a oes unrhyw newyddion yng nghod y fersiynau newydd hyn o macOS, iOS, tvOS a watchOS. Mae Apple hefyd ar yr adeg honno ar hyn o bryd lle bydd y newyddion pwysig neu fwyaf rhagorol yn cael eu cadw i'w hychwanegu yn fersiynau mis Mehefin yn WWDC, ond ni fyddant yn rhoi'r gorau i ddiweddaru eu fersiynau gyda manylion am ddiogelwch neu sefydlogrwydd cyffredinol yr OS.\nLlwybr llawn i'r erthygl: Rwy'n dod o mac » Cynhyrchion Apple » Apple TV » Ar gael hefyd yn fersiynau beta 2 datblygwr o watchOS 5.2 a tvOS 12.2\nWidsMob, gwyliwr delwedd cyflawn a greddfol iawn\nMae Apple yn rhyddhau ail beta o macOS Mojave 10.14.4 ar gyfer datblygwyr


Cydraddoldeb a Hawliau Dynol - Bwrdd Iechyd Prifysgol Betsi Cadwaladr\nCynlluniau Strategol Cydraddoldeb\nAdroddiadau Cydraddoldeb a Hawliau Dynol\nGwybodaeth Cyflogaeth a Chyflog 2019/20\nRhwydweithiau Cydraddoldeb a Hawliau Dynol\nDogfennau Asesiad o'r Effaith ar Gydraddoldeb\n› Defnyddio'r safle\n› Dosbarth Pump: Ein polisïau a'n gweithdrefnau\n› Cydraddoldeb a Hawliau Dynol\nMae cydraddoldeb yn ganolog i waith Bwrdd Iechyd Prifysgol Betsi Cadwaladr (BIPBC) a'n gweledigaeth o ran gwella iechyd, lles a gofal iechyd yng Ngogledd Cymru. Rydym yn croesawu ymrwymiad Llywodraeth Cymru i gyflwyno dull newydd sy’n arbennig i Gymru i hyrwyddo a diogelu cydraddoldeb, cyfiawnder cymdeithasol a hawliau dynol yng Nghymru gan ddechrau gyda'r Dyletswydd Cymdeithasol-economaidd.\nMae'n hanfodol bod gennym drosolwg a dealltwriaeth glir o'r materion mawr y mae pobl â nodweddion gwarchodedig gwahanol yn eu hwynebu er mwyn bod yn sail i waith y Bwrdd Iechyd. Rydym wedi gwrando ac yn parhau i wrando a chlywed negeseuon allweddol ac yn gwerthfawrogi’r adborth yma. Rydym wedi ymrwymo i hybu cydraddoldeb cyfleoedd a diogelu a hybu hawliau pawb i gyflawni gwell canlyniadau i bawb.\nMae ein Cynllun Cydraddoldeb Strategol yn darparu fframwaith er mwyn helpu i sicrhau bod cydraddoldeb yn cael ei ystyried yn briodol yn ein sefydliad a'i fod yn dylanwadu ar wneud penderfyniadau ar bob lefel ar draws BIPBC. Nid yw hon yn rhestr gyflawn o'r holl weithgareddau a wneir gan ein Bwrdd Iechyd sy'n hybu ac yn gwella cydraddoldeb a hawliau; ond mae'n amlinelliad o'n pwyslais strategol allweddol. Rydym yn cydnabod bod y GIG yng Nghymru yn wynebu rhai o'i heriau mwyaf ers ei greu, a thros gyfnod y Cynllun hwn, mae'n rhaid i ni addasu i anghenion iechyd cyfnewidiol ein poblogaeth.\nMae'r pandemig wedi tynnu sylw at yr anghydraddoldebau iechyd presennol a’u gwaethygu. Rydym wedi adolygu ein Cynllun Cydraddoldeb Strategol a’i ddiwygio mewn ymateb i effeithiau parhaus y pandemig.\nEin 9 Amcan Cydraddoldeb yw\nAmcan Cydraddoldeb 1 BIPBC\nByddwn yn blaenoriaethu camau er mwyn helpu i ganfod effaith tlodi ac i'w lliniaru ar gyfer y rheiny sy'n derbyn gofal iechyd sydd mewn perygl o fyw mewn aelwydydd incwm isel yng Ngogledd Cymru neu sydd wironeddol yn gwneud hynny.\nAmcan Cydraddoldeb 2 BIPBC\nByddwn yn blaenoriaethu camau i leihau anghydraddoldeb iechyd a gwella hygyrchedd gofal iechyd i bobl sy'n rhannu nodweddion gwarchodedig gwahanol yng Ngogledd Cymru.\nAmcan Cydraddoldeb 3 BIPBC\nByddwn yn blaenoriaethu camau i ymateb i ddatblygiadau polisi a chyfreithiol allweddol ym maes gofal iechyd i bobl sy'n rhannu nodweddion gwarchodedig gwahanol yng Ngogledd Cymru.\nAmcan Cydraddoldeb 4 BIPBC\nByddwn yn blaenoriaethu camau er mwyn gwella cydraddoldeb rhwng y rhywiau yng Ngogledd Cymru.\nAmcan Cydraddoldeb 5 BIPBC\nByddwn yn blaenoriaethu camau i fynd i'r afael â diogelwch personol ar gyfer pobl sy'n rhannu nodweddion gwarchodedig gwahanol o ran manteisio ar wasanaethau iechyd yng Ngogledd Cymru.\nAmcan Cydraddoldeb 6 BIPBC\nByddwn yn ymgysylltu fwyfwy ag unigolion a grwpiau sy'n rhannu nodweddion gwarchodedig gwahanol yng Ngogledd Cymru.\nAmcan Cydraddoldeb 7 BIPBC\nByddwn yn blaenoriaethu camau i wella cyfranogiad ar gyfer pobl sy'n rhannu nodweddion gwarchodedig gwahanol mewn gwasanaethau iechyd ar draws Gogledd Cymru.\nAmcan Cydraddoldeb 8 BIPBC\nByddwn yn blaenoriaethu camau i ddatblygu diwylliant cynhwysol lle bydd arweinwyr yn dangos eu hymrwymiad i hybu cydraddoldeb yn BIPBC a thu hwnt a chaniatáu gweithlu teg a chynhwysol.\nAmcan Cydraddoldeb 9 BIPBC\nByddwn yn blaenoriaethu camau er mwyn gwella cydraddoldeb rhwng yr hiliau yng Ngogledd Cymru.\nSut i gysylltu â’r Tîm Cydraddoldeb a Hawliau Dynol\nI gysylltu â Thîm Cydraddoldeb BIPBC anfonwch e-bost at BCU.Equality@wales.nhs.uk neu'r Adborth gan Gleifion ac Ymwelwyr.\nGellir gwneud cais i gael yr holl ddogfennau y cyfeirir atynt mewn ieithoedd neu fformatau eraill.\nAr gyfer fformatau eraill, cysylltwch â'r:\nGwasanaeth Cyngor a Chyswllt Cleifion\nSylwer efallai bod gan rai o’r dogfennau hanesyddol a gynhwysir ar y tudalennau hyn ddolenni at ddogfennau nad ydynt bellach yn weithredol. Os byddwch angen mynediad at y rhain cysylltwch â’r Tîm Cydraddoldeb.


NADOLIG: ADEG O LAWENYDD NEU UNIGRWYDD?\nYstyried y ffaith nad yw adeg y Nadolig yn adeg o lawenydd i bawb.\nParatowch o flaen llaw nifer o ysgewyll (Brussels sprouts) trwy eu coginio mewn stêm am ychydig ac yna’u gorchuddio â siocled meddal. Gadewch y rhain mewn oergell dros nos.\nGofynnwch i’r myfyrwyr sut beth yw’r Nadolig iddyn nhw a’u teuluoedd. Wrth iddyn nhw ymateb, lluniwch restr ar siart droi neu fwrdd gwyn rhyngweithiol. Siaradwch am y cyffro, y rhannu anrhegion, a chael bod gyda’r bobl rydyn ni’n eu caru, cael bwyta hoff fwydydd, gosod addurniadau a siocledi ar y goeden Nadolig ac ati.\nGofynnwch i’r myfyrwyr godi eu dwylo os ydyn nhw’n hoffi adeg y Nadolig (fe fydd y rhan fwyaf o fyfyrwyr, hyd yn oed os ydyn nhw’n dod o gefndir trwblus, yn edrych ymlaen at y Nadolig). Byddwch yn ofalus, efallai y bydd rhai myfyrwyr yn gweld y Nadolig yn amser anodd, yn enwedig os ydyn nhw wedi colli rhai oedd yn annwyl ganddyn nhw ac yn agos atyn nhw. Byddwch yn ymwybodol o’ch cynulleidfa, a threfnwch fod rhai oedolion gyda chi i roi cefnogaeth sensitif os bydd angen.\nGofynnwch i’r myfyrwyr: Pwy sy’n hoffi bwyta siocledi ar adeg y Nadolig? Dangoswch yr ysgewyll (sprouts) siocled iddyn nhw, ond peidiwch â dweud mai ysgewyll ydyn nhw. Eglurwch yr hoffech chi greu record byd trwy fwyta mwy na deg o’r melysion mewn 30 eiliad.\nDewiswch ddau fyfyriwr fyddai’n fodlon rhoi cynnig arni - myfyrwyr sydd â synnwyr digrifwch ac sydd ddim yn dioddef o unrhyw alergedd - dau fyfyriwr yr ydych yn eu hadnabod yn eithaf da fyddai’n ddelfrydol. Wrth i’r myfyrwyr ddechrau bwyta, fe fydd y mynegiant ar eu hwynebau’n arwydd i’r gynulleidfa nad yw popeth yn iawn! Gallwch egluro’r gyfrinach i’r gynulleidfa (ac efallai y byddai’n syniad da cael bag plastig neu ddau yn barod i’r gwirfoddolwyr gael poeri iddyn nhw).\nHolwch, oes rhywun yn gweld pwrpas yn yr hyn rydych chi wedi gofyn i’w cyfoedion ei wneud? Eglurwch mai’r bwriad oedd dangos bod y Nadolig yn adeg o ddathlu a llawenhau i’r rhan fwyaf o bobl. Er hynny, mae llawer o bobl sy’n teimlo bod yr adeg hon o’r flwyddyn yn adeg oeraidd, unig ac anhapus iawn.\nMeddyliwch sut beth fyddai’r Nadolig pe na bai gennym gartref, heb fam neu dad neu rywun i ofalu amdanom.\nEglurwch sut yr oedd y Nadolig cyntaf wedi bod yn foment hyfryd wrth i Mair groesawu genedigaeth ei babi bach. Ond ar yr un pryd, fe fyddai hi wedi bod yn bryderus am y dyfodol, ac yn teimlo’n unig mae’n debyg am ei bod oddi cartref ac ymhell oddi wrth ei theulu.\nEfallai y bydd eich ysgol yn gallu cefnogi elusen leol ar yr adeg yma - elusen fel Byddin yr Iachawdwriaeth, o bosib.\nArglwydd Dduw, helpa ni i gofio am y bobl sydd yn llai ffodus na ni ein hunain.\n‘Lonely this Christmas’ gan Mud, ar gael yn rhwydd i’w llwytho i lawr.


Diwrnod "Chwyrlïo" swyddogol ydy heddiw, dwi newydd ei gyflwyno :)\nRhag ofn i chi heb ei wybod eto, can gan The Joy Formidable ydy "Chwyrlïo", fersiwn Cymraeg "Whirring". Mae "Whirring" yn un o'm hoff ganeuon byth, wir i chi!\nDwi'n gwybod bod TJF yn eithaf poblogaidd ar hyn o bryd ym myd cerddoriaeth, onid ydynt? Ond nid ydy pawb yn gwybod eu bod nhw wedi bodoli ers tua pum mlynedd ac maen nhw wedi rhyddhau cerddoriaeth gwahanol i "The Big Roar".\nDwi'n cofio imi ddechrau gwrando arnynt bryd hynny oherwydd roedd "Whirring" ar gael fel lawrlwythiad am ddim oddi ar y wefan last.fm. Ces i'r mantais yma ac, er nad oeddwn yn hoff o'r fath gerddoriaeth yn y gorffennol, hon oedd un o ganeuon gorau fy mod wedi'u clywed erioed. Anhygoel o dda! Mae hyn yn ddilys bellach, mae'n amhosibl imi gael ddigon o'r gan. Ac ynglŷn a fersiwn Cymraeg: dwi mor hapus eu bod yn defnyddio eu hiaith nhw, a dwi'n gobeithio clywed mwy o'r Gymraeg, efallai holl albwm? Hoffwn eu clywed yn siarad mwy yn y Gymraeg hefyd, dwi erioed wedi, ar wahân i 'nos da' yn ystod un o'u cyngherddau)\nFelly, gadewch imi roi un neu ddau (neu dri. neu bedwar) fersiwn "Whirring" i chi, a "Chwyrlïo" ei hunan hefyd.\nDyma fersiwn o'u halbwm "A Balloon Called Moaning" (albwm mini? dim ond wyth trac):\nDyma fersiwn "The Big Roar", felly fersiwn newydd, yr un â rhan offerynnol wych:\nDyma fersiwn acwstig hyfryd, ac ychydig o'r Gymraeg!\nA "Chwyrlïo" ei hunan! Roeddwn yn ceisio ysgrifennu'r geiriau heddiw, pan oeddwn yn gwrando ar y gan. Ac roedd hyn yn eithaf llwyddiannus, dim ond ychydig o gamgymeriadau a wnes i a chwpl o eiriau fy mod heb eu deall/clywed) (des i o hyd i'r geiriau ar ôl imi orffen fy ngwaith fy hun, da, achos wnes i hyn ar fy mhen fy hun. A dwi mor falch ohonaf :))\nDyma ni, diolch am ddarllen (a gwrando!)\nAutor: A.R. o 16:45\nArholiadau ac eraill\nUwchlwythiadau Ffôn Symudol


Erthyglau – Draig Werdd\nCymdeithas Gymreig Dulyn 1964-69\nEfallai y bydd gennych ddiddordeb i wybod bod Cymdeithas Gymreig Dulyn wedi bodoli rhwng 1964 a 1969. Cafodd hon ei ffurfio yn bennaf gan grŵp o Gymry a oedd yn astudio ar y pryd yn Nulyn, ond oedd hefyd yn cynnwys preswylwyr tymor hir o’r ddinas. ‘Roedd y gymdeithas yn trefnu cyfarfodydd misol gydag amrywiaeth o siaradwyr a gweithgareddau yn ogystal â chinio blynyddol i ddathlu Dydd Gŵyl Dewi yn y ddinas bob blwyddyn, ac a fynychwyd yn dda iawn. Arweiniodd cyfarfodydd y gymdeithas hefyd at ffurfio côr yn Hydref 1966 a ddaeth yn adnabyddus fel Côr Meibion Cymry Dulyn. Rhoddodd y gymdeithas yn y pen draw’r gorau i gyfarfod yn 1969 pryd y penderfynwyd y byddai’r côr yn cymryd y fantell fel ffocws gymdeithas Gymreig yn y ddinas. Mae’r côr wedi parhau i wneud hynny heb ymyrraeth ers hynny ac wedi dathlu 50 mlynedd ers ei sefydlu ym mis Hydref 2016. Ei arweinydd am 40 mlynedd oedd Keith Young, a wasanaethodd am gyfnod fel trysorydd y Gymdeithas Gymreig Dulyn yn ystod ei bodolaeth.\nMae Keith a chyd aelod Cymdeithas Gymreig Dulyn (a Draig Werdd) Gareth Lloyd Jones wedi rhoi dogfen at ei gilydd sy’n cynnwys cofnodion mewn llawysgrifen o gyfarfodydd y gymdeithas yn ystod ei bodolaeth. Cliciwch yma i weld y ddogfen hon. Efallai bydd y lluniau isod hefyd yn dod ac atgofion yn ôl i’r rhai oedd yn perthyn i’r gymdeithas yn y 60au. Maen nhw’n dangos ochr ffrynt ac ochr gefn cardiau aelodaeth y Gymdeithas yn 1964-65 a 1965-66. Maent yn ddiddorol ynglŷn â gweithgareddau’r gymdeithas a’r bobl oedd yn cymryd rhan, rhai ohonynt sydd yn dal i fod yn aelodau o’r Ddraig Werdd. Teithiodd trysorydd cyntaf y gymdeithas, Richard Lloyd-Jones, o Awstralia yn ddiweddar i gymryd rhan fel aelod o’r côr mewn cyngerdd Côr Meibion Cymry Dulyn yn y Neuadd Gyngerdd Genedlaethol, Dulyn i ddathlu 50 mlynedd ers sefydliad y côr, ac mae un o aelodau’r pwyllgor cyntaf, Janice Williams, yn dal yn aelod gweithredol o’r Ddraig Werdd.\nDiolch i Keith a Gareth am ymchwilio a rhoi’r cofnodion at eu gilydd a hefyd i Gareth am ddarparu’r lluniau, ar ôl iddo fe ddod ar eu traws wrth iddo fe dwtio ymhlith ei hen bethau!\nPadraig Pearse a’r Eisteddfod Genedlaethol 1899\nUn agwedd ddiddorol o gysylltiadau Cymreig-Gwyddelig sydd yn gymharol anadnabyddus oedd sefydlu Padraig Pearse fel aelod o Orsedd y Beirdd yn yr Eisteddfod Genedlaethol yn 1899 a gynhaliwyd yng Nghaerdydd. Wedyn daeth Pearse yn arweinydd Gwrthryfel y Pasg yn 1916 a chafodd ei ddienyddio am ei gyfraniad.\nCliciwch yma i lawr lwytho dogfen pdf sy’n cynnwys lluniau a thorion o’r wasg sydd yn ymwneud â’r digwyddiad hwn, ac sydd yn dathlu ei chanmlwyddiant yn 1999. Mae’r ddogfen yn cyfeirio at yr “Eisteddfod Pan-Geltaidd ” yn hytrach na’r ” Eisteddfod Genedlaethol “, a achosodd peth dryswch ymhlith y staff golygyddol Draig Werdd. Fodd bynnag, rydym yn ddiolchgar i Kevin Barry o Brifysgol Delaware am glirio’r dryswch gyda’r eglurhad canlynol:\nMae’r Gymdeithas Geltaidd (enw swyddogol y mudiad Pan-Geltaidd a ffurfiwyd yn 1898), a gynlluniwyd i ddal, ac yn wir, a ddaliodd) Cyngresau’r Pan-Geltaidd bob tair blynedd yn un o’r gwledydd Celtaidd. Fe drefnwyd yr un cyntaf ar gyfer 1900 (wedi ei ohirio yn ddiweddarach tan 1901) yn Nulyn. Fodd bynnag, pan benderfynodd cynrychiolaeth y Pan-Celtiaid i ymweld â’r Eisteddfod Genedlaethol yng Nghaerdydd yn 1899, gwnaed penderfyniad i wneud y derbyniad o’r ymwelwyr Pan-Geltaidd yn rhan ganolog o’r Eisteddfod. Felly dechreuodd y Gymdeithas Geltaidd gyfeirio ato fel Eisteddfod y ‘ Pan-Geltaidd ‘, a dechreuodd hyd yn oed y Western Mail mabwysiadu’r arfer o gyfeirio at Eisteddfod Genedlaethol Caerdydd fel ‘ Eisteddfod Pan-Geltaidd.’\nCynhaliodd y Gymdeithas Geltaidd gwreiddiol tri Cyngres Pan-Geltaidd, un yn Nulyn yn 1901, un yn Aberystwyth yn 1904, ac un yng Nghaeredin yn 1907. O’r tri, Aberystwyth oedd o bell ffordd yr un mwyaf llwyddiannus, gan ei fod yn llwyddo i wneud elw o tua £160. ‘Roedd y ddau arall yn arwain at golledion sylweddol, a hwn oedd y prif reswm bod y cynnig cyntaf i greu cymdeithas Pan-Geltaidd gweithredol wedi methu.\nY Capel Cymraeg yn Nulyn\nYmysg papurau Cyfarfod Misol Môn a gedwir yn archifdy’r Sir yn Llangefni ceir casgliad hynod o ddiddorol yn ymwneud â Chapel Cymraeg Talbot Street Dulyn, yr unig gapel Cymraeg a fu yn Iwerddon ac a ddôi o dan awdurdod Henaduriaeth Môn.\nFel y gellid disgwyl, fel Achos Cenhadol i’r cannoedd o forwyr Cymreig a ymwelai â’r ddinas y cychwynnwyd pethau, gan gynnal gwasanaethau yn y gwahanol longau a ddigwyddai fod ym mhorthladd Dulyn. Teimlid mai pur ddiffygiol oedd y trefniant yma ac ym 1838 adeiladwyd capel yn Talbot Street, heb fod ymhell o ganol y ddinas. Gydag agor y capel ehangwyd y gynulleidfa i gynnwys y Cymry hynny a weithiai yn y ddinas ei hun. Er hyn i gyd ‘roedd y naws forwrol yn dal yn gryf. Gelwid y galeri yn “quarter deck” a dim ond morwyr a gâi eistedd yno. Ar lawr y capel, neu’r “main-deck” fel y’i gelwid, eisteddai’r dynion ar y “starboard” (yr ochr dde) a’r merched ar y “port side” (yr ochr chwith). Ceid yno hefyd rai pethau annisgwyl, fel “spitoons” ger rhai o seddau’r dynion ac ar y dechrau caniateid smocio.\nYnys o Gymreictod oedd y capel yng nghanol Dulyn ac ‘roedd hyn yn peri syndod ac edmygedd i’r Gwyddelod, fel yr esbonia Ernest Blythe, gweinidog cyllid llywodraeth Iwerddon ym 1951:\nEto, ‘roedd yno ochr arall o gofio hanes cythryblus Iwerddon. Er nad ymosodwyd erioed ar aelodau o’r capel, ‘roedd yna ddrwgdeimlad yn erbyn Protestaniaid yn nyddiau Parnell, yn enwedig gyda methiant y Mesurau Ymreolaeth, y teimlad cyffredinol ymysg y Gwyddelod oedd mai’r Protestaniaid a’u gwrthwynebiad oedd un o’r rhesymau dros y methiant. Yn y cyfnod yma, teflid cerrig at y capel gan falu ffenestri. ‘Roedd un aelod mor ofnus fel y deuai i’r gwasanaeth gyda refolfer yn ei boced. Yn yr un modd creodd Gwrthryfel y Pasg ym 1916 drafferthion a bu’n rhaid cau’r capel am dros wythnos oherwydd yr ymladd. Yn ystod y gwrthryfel, yn ôl y sôn, cafodd John Lewis y gweinidog fwled drwy gantel ei het.\nEr mynd drwy ddyddiau cythryblus, dal i rygnu ymlaen a wnâi’r capel, er bod nifer yr aeloddau yn mynd yn llai bob blwyddyn. Ym mis Rhagfyr 1939 penderfynwyd yng Nghyfarfod Misol Llangefni i gau’r capel dros gyfnod y rhyfel, “oherwydd yr anawsterau sydd ar ffordd gweinidogion i groesi’r dwr i’w cyhoeddiadau”. Yn Awst 1944 adroddwyd yng Nghyfarfod Misol Cefn Bach fod y capel wedi ei werthu a dyna ddiwedd ar unig gapel y Methodistiaid Calfinaidd yn Iwerddon.\nDeil adeilad y capel i sefyll yn Talbot Street. Am gyfnod bu’n siop esgidiau, wedyn yn neuadd snwcer. Tybed a fyddai’n syniad rhoi plâc ar yr adeilad i nodi beth ydoedd. Beth yw barn aelodau Draig Werdd am hyn?\nYr oedd un o aelodau Draig Werdd, Howell Evans, a farwodd yn ddiweddar yn 104 mlwydd oed, yn aelod blaenorol o’r capel. Cliciwch yma i ddarllen hanes y capel gan Howell ei hun (yn Saesneg), sy’n cynnwys ei atgofion personol.\nMae’r llyfr “At Anchorage in Dublin”, hanes o’r capel Cymraeg yn Nulyn, wedi ei gyhoeddi gan Gymdeithas Achyddol Iwerddon ar Ddydd Gŵyl Dewi. Mae hon yn gyfieithiad i’r Saesneg o “Wrth Angor yn Nulyn” gan Huw Llewelyn Williams, a gyhoeddwyd yn wreiddiol yn 1968. Mae’r cyfieithiad newydd gan Meirion Llewelyn Williams, mab yr awdur gwreiddiol. Mae’r llyfr yn disgrifio canrif o’r hanes ac atgofion o’r amserau, o’r bobl ac yn y diwedd o’r cau a’r trosglwyddiad o’r Capel Methodistaidd i Gymru. Mae’r llyfr hefyd yn awr yn cynnwys y Rhestrau Priodasau (1892-1936) a Bedyddiadau (1839-1923) a gwybodaeth achyddol arall. ISBN: 978-1-898471-72-1 : Pris €6.00 (£5.00). I gael copi of llyfr, cysylltwch â’r Gymdeithas Achyddol Iwerddon trwy eu gwefan ar http://www.familyhistory.ie.\n01/03/2012 Mae’n drist gennym gyhoeddi bod Howell Evans wedi marw ym mis Ionawr 2012 yn 104 mlwydd oed. ‘Rydyn ni wedi derbyn newyddion o Mr. Gwynn Jones yn Sir Fôn bod aelod arall o’r capel yn dal yn fyw, Miss Netta Jones, sydd yn awr yn byw ger Caergybi yn Sir Fôn. Derbyniasom hefyd o Mr. Jones gopi o’r erthygl hynod o ddiddorol a gwelir isod, allan o’r ‘Drysorfa’ (cylchgrawn y Methodistiaid Calfinaidd yng Nghymru) sydd yn sôn am agoriad y capel yn 1838.


‘Annheg’ bod cyfyngiadau ymwelwyr yn parhau mewn rhai cartrefi gofal | ITV Cymru | Newyddion S4C\n‘Annheg’ bod cyfyngiadau ymwelwyr yn parhau mewn rhai cartrefi gofal\nMae mab o Bontypridd yn dweud ei bod hi’n annheg bod rhai cartrefi gofal yn cadw cyfyngiadau i ymwelwyr yng Nghymru.\nEr bod cyfyngiadau wedi llacio dan Lefel Rybudd Sero, mae Lawrence Jones yn dweud ei fod yn “colli amser” gyda’i fam, Sarah, sydd yn byw mewn cartref gofal ac yn dioddef o gyflwr Dementia fasgwlaidd.\n“Mae’n anodd iawn pan wyt ti’n gweld pawb yn mwynhau ar y penwythnos ar y traeth a galla i ddim gweld fy mam… oherwydd dydw i ddim yn gwybod faint o amser sydd gen i ar ôl gyda hi, gan fod ei dementia yn gwaethygu,” dywedodd Mr Jones.\nDaw hyn wrth i ddarparwyr gofal alw ar Lywodraeth Cymru i’w diogelu nhw’n ariannol rhag achosion cyfreithiol yn ymwneud â Covid, gan ddweud fod diffyg diogelwch yn golygu fod angen parhau i “reoli” ymweliadau.\nMae Lawrence Jones yn dweud y byddai'n hoffi gweld mwy o'i fam nawr fod cyfyngiadau wedi cael eu codi yng Nghymru. [Llun: ITV Cymru]\nFel miloedd o deuluoedd eraill, doedd dim modd i Mr Jones dreulio amser gyda’i fam, sydd yn 83 oed, yn ei chartref gofal pan oedd y pandemig ar ei waethaf.\nCafodd ymweliadau i gartrefi gofal eu gwahardd wrth i staff geisio diogelu preswylwyr hen a bregus rhag Covid-19.\nOnd fe ddywedodd Mr Jones y byddai’n hoffi gweld mwy o’i fam nawr fod cyfyngiadau wedi cael eu codi yng Nghymru.\n“Rydw i wedi colli gymaint o amser gyda’r un person sydd yn golygu gymaint i mi,” meddai.\nEr bod nifer o gartrefi ar draws Cymru nawr yn caniatáu ymweliadau dan do a mewn ystafelloedd preswylwyr ers i Lywodraeth Cymru lacio’r cyfyngiadau ddechrau mis Awst, mae eraill yn ofalus iawn wrth groesawu teuluoedd yn ôl i’w cartrefi.\nSarah - mam Lawrence Jones sydd yn 83 oed. [Llun: Lawrence Jones]\nYn ogystal â hyn, mae llawer o gartrefi gofal neu nyrsio preifat ar hyd Cymru heb yswiriant atebolrwydd cyhoeddus sydd yn eu diogelu nhw rhag hawliadau sydd yn ymwneud â Covid.\nDywedodd Becci Roberts, rheolwr Cartref Gofal Llys Trelai yng Nghaerdydd,\n“Dydyn ni ddim wedi ein hamddiffyn ac mae hyn yn destyn pryder mawr i ddarparwyr ar hyd a lled Cymru.”\n“Byddai eu busnesau ddim yn gallu goroesi hawliad a dydyn nhw ddim yn dymuno wynebu’r risg hynny… felly dydyn ni ddim yn agor a dydyn ni ddim yn gallu rhedeg ein cartrefi gofal gan groesawu teuluoedd mewn fel yr oeddem ni’n arfer gwneud.”\nMae Dirprwy Weinidog Gwasanaethau Cymdeithasol, Julie Morgan AS, wedi cadarnhau fod Llywodraeth Cymru yn trafod sut i reoli’r sefyllfa gyda llywodraethau eraill ac yswirwyr. [Llun: ITV Cymru]\nDywedodd llefarydd ar ran Llywodraeth Cymru: “Rydyn ni’n cydnabod fod cartrefi gofal yn wynebu cynnydd mewn costau premiwm ac yn cael trafferth i sicrhau unrhyw fath o ddiogelwch ariannol ynghylch Covid.\nYchwanegodd bod y llywodraeth yn cydweithio gyda llywodraethau eraill y DU i ddod o hyd i ddatrysiadau.\nDywedodd Cymdeithas yr Yswirwyr Prydeinig: “Rydyn ni’n cydnabod fod y farchnad yswiriant ar gyfer cartrefi gofal yn anodd a gallai sicrhau yswiriant atebolrwydd cyhoeddus sydd yn cynnwys afiechyd heintus, gan gynnwys hawliadau yn ymwneud â Covid, fod yn anoddach oherwydd y risg uwch o orfod gwneud hawliad. Mae yswiriant ar gael o hyd ar gyfer cartrefi gofal cyn hired ag y maen nhw’n cael eu rheoli’n dda ac mae risg wedi ei rheoli’n ddigonol. Mae yswirwyr a delwyr yn gweithio gyda chartrefi gofal ar sut i reoli risgiau i’r gorau ag y gallen nhw, gan y bydd hyn yn cynyddu eu siawns o gael yswiriant sydd yn ateb eu gofynion.”\nDywedodd Mr Jones ei fod yn deall y rhesymau dros y cyfyngiadau a bod staff gofal wedi bod yn “eithriadol”, ond meddai y byddai’n “caru” cael mwy o amser gyda’i fam.\n“Fe ddylai fod chwarae teg i bawb.”\nPrif lun: Lawrence Jones


Ffermwyr llaeth sefyllfa trafod – The Pembrokeshire Herald\nFfermwyr llaeth sefyllfa trafod\nRHAID I LYWODRAETH CYMRU wneud mwy i hyrwyddo diwydiant llaeth Cymru wrth iddo wynebu her ddifrifol yn wyneb storm berffaith.\nFfermwyr “storm Perffaith”: Llyr Grufudd\nDyna oedd neges Gweinidog cysgodol Plaid Cymru dros Gymunedau Cynaliadwy, Ynni a Bwyd, Llyr Gruffydd wrth iddo arwain dadl Plaid Cymru yn y Cynulliad ar y mater.\nAnogodd Llyr Gruffydd y Llywodraeth i weithredu lle mae ganddynt all, a siarad o blaid mesurau y gallai eraill eu cyflwyno wrth i ostyngiad dramatig ym mhris llaeth adael y diwydiant yn wynebu un o’i gyfnodau caletaf.\nGalwodd ar Lywodraeth Cymru i wneud y canlynol:\nYmdrechu’n galetach fyth i ychwanegu gwerth at laeth Cymreig trwy gynyddu prosesu lleol\nGwell arferion caffael i annog defnyddwyr i ddewis cynnyrch lleol a gwella marchnata llaeth Cymreig\nDatgan yn glir eu cefnogaeth i ehangu rôl y Dyfarnwr Cod Bwydydd i gynnwys ffermwyr llaeth\nCefnogi cryfhau’r Cod Llaeth sydd yn rhoi mwy o warchodaeth i ffermwyr llaeth yn eu perthynas gontractaidd gyda phroseswyr llaeth\nDywedodd Gweinidog cysgodol Plaid Cymru dros Gymunedau Cynaliadwy, Ynni a Bwyd, Llyr Gruffydd: “Mae ffermwyr llaeth wedi eu taro’n galed yn ddiweddar gan gadwyn o ddigwyddiadau sydd wedi gostwng eu hincwm. Gyda thoriadau enbyd mewn prisiau llaeth wrth glwyd y fferm a chostau cynhyrchu uwch, mae ffawd cynhyrchwyr llaeth mewn cyflwr bregus iawn.\n“Ers ei gyflwyno ddwy flynedd yn ôl, rhybuddiodd Plaid Cymru fod rôl y Dyfarnwr Cod Bwydydd yn rhy gyfyng, oedd yn ei atal rhag amddiffyn ffermwyr llaeth yn ddigonol.\n“Mae’n bryd ymdrin â hyn. Dylai Llywodraeth Cymru roi eu pwysau y tu ôl i argymhellion allweddol adroddiad Pwyllgor Amgylchedd, Bwyd a Materion Gwledig San Steffan i ymestyn cylch gorchwyl y sefydliad. Dylai hefyd edrych ar arferion marchnata a chaffael er mwyn cael y mwyaf ag sydd modd i laeth a chynnyrch llaeth gael eu defnyddio gartref.\n“Yn y tymor byr, mae ar ffermwyr angen y cyngor a’r gefnogaeth orau i ymdrin â phroblemau llif arian difrifol iawn, ac yn y tymor hwy, rhaid i ni hefyd weld mwy o fuddsoddi mewn seilwaith er mwyn gwella effeithiolrwydd yn y sector.\n“Bu’r diwydiant llaeth yng Nghymru ar drugaredd storm berffaith, felly mae’n hanfodol bod y llywodraeth yn gwneud yr hyn fedr i gefnogi’r diwydiant trwy’r amseroedd anodd hyn.”\nBlanced dros y sgrin i gwato’r delwedde\nLlai o bobl yn marw o ddiabetes yng Nghymru


Beirdd a Noddwyr: Llên a Hanes c.1300 - 1500\nAsesiad Ailsefyll Traethawd (1,000 o eiriau) 20%\nAsesiad Ailsefyll Prosiect (4,000 o eiriau) 80%\nAsesiad Semester Traethawd (1,000 o eiriau) 20%\nAsesiad Semester Prosiect (4,000 o eiriau) 80%\n1. Gwerthfawrogi pwysigrwydd barddoniaeth fel tystiolaeth lenyddol a hanesyddol – cofnod o fywyd, felly, mewn man a chyfnod arbennig – wrth roi golwg ar gyfnod o hanes;\n2. Dadansoddi cysyniadau haniaethol a’u hadolygu’n feirniadol er mwyn dangos ymwybyddiaeth ddofn o hanesyddiaeth barddoniaeth Cymru’r oesoedd canol a’r modd y mae haneswyr wedi defnyddio’r farddoniaeth honno;\n3. Datblygu’r gallu i adnabod, dadansoddi a gwerthuso’n feirniadol ffynonellau gwreiddiol yn ddeallus ac yn feirniadol;\n4. Adeiladu deongliadau llenyddol a dadansoddiadau hanesyddol – ar lafar mewn grŵp ac yn ysgrifenedig – yn hyderus, yn llafar ac yn ysgrifenedig, drwy ddefnyddio ffynonellau gwreiddiol yn ogystal â ffynonellau eilaidd.\nMae corff mawr ac amrywiol o farddoniaeth wedi goroesi o Gymru’r oesoedd canol: o’r doniol i’r difrifol, o’r rhywiol i’r crefyddol, o ganmol i wawdio. Dyma destunau cyfoethog a gwerthfawr, ac eto maent yn ein dysgu am fywyd y cyfnod ac yn taflu goleuni ar agweddau gwahanol ar y gymdeithas: cyfoeth, eiddo, rhyfel, gwleidyddiaeth, diwylliant, hunaniaeth, cred, emosiynau a dioddefaint. Sut mae clywed lleisiau’r oesoedd canol? A oes posibl cael syniad cywir o sut roedd pobl yn teimlo a sut roeddent yn meddwl? Pa mor ‘ffeithiol’ yw’r ffynonellau hyn? Bydd y modiwl hwn yn trafod pa mor agos y mae barddoniaeth Cymru’r cyfnod yn dod â ni at adnabod y bobl a’r gymdeithas a’u cynhyrchodd. Wrth astudio’r ffynonellau, yn eu ffurf wreiddiol ac ar ffurf diweddariadau, daw myfyrwyr i werthfawrogi pwysigwydd barddoniaeth a’r modd y gellir ei defnyddio i ddeall hanes a chael golwg ar deimladau, ar syniadau ac ar ffeithiau’r gorffennol.\nDysgir myfyrwyr Rhan 2 a Rhan 3 gyda’i gilydd yn y modiwl hwn.\nYmhob un o’r seminarau ceir cyfle i astudio cyfres o gerddi Cymraeg o’r oesoedd canol diweddar a’u deall fel testunau llenyddol ac fel ffynonellau hanesyddol.\nSeminar 1: Cyflwyniad i farddoniaeth a hanes Cymru’r oesoedd canol diweddar\nSeminar 2: Astudio’r testunau gwreiddiol mewn llawysgrifau yn y Llyfrgell Genedlaethol\nMae’r gwaith yn Seminarau 3–9, prif sylwedd y modiwl, yn canolbwyntio ar genres gwahanol, gyda’r nod o’u dadansoddi fel testunau llenyddol ac fel ffynonellau hanesyddol. Canolbwyntir ar genres sylfaenol bwysig – mawl/marwnad, serch a natur a chrefydd – a rhoir sylw penodol hefyd i is-genres: gofyn a diolch, cerddi iacháu a cherddi i adeiladau ac i drefi. Ceir cyfle i ddadansoddi’r hyn gallant ein dysgu am themâu megis hunaniaeth, diwylliant materol, ffydd, rhyfel a gwleidyddiaeth.\nSeminar 10: Casgliad\nCyfathrebu Cyfathrebu’n effeithiol wrth wneud gwaith grŵp, yn benodol wrth drafod gwendidau a rhagoriaethau gwahanol ffynonellau hanesyddol a llenyddol\nDatblygu personol a chynllunio gyrfa Datblygu ymwybyddiaeth o fedrau personol, o safbwyntiau ac o nodweddion personol, yng nghyd-destun dilyniant cwrs; cynllunio a pharatoi ar gyfer gyrfa yn y dyfodol.\nDatrys Problemau Nodi problemau; nodi ffactorau a allai effeithio ar atebion posibl; datblygu meddylfryd greadigol tuag at ddatrys problemau; gwerthuso manteision ac anfanteision atebion posibl; llunio cynnig rhesymegol wrth ymateb i broblem.\nGwella dysgu a pherfformiad ei hun Dangos ymwybyddiaeth o ddulliau dysgu, hoffterau ac anghenion personol, a’r rhwystrau rhag dysgu; cynllunio a gweithredu strategaethau dysgu a hunanreolaeth realistig; creu cynllun gweithredu personol a fydd yn cynnwys targedau tymor byr a thymor hir; arolygu a monitro cynnydd, gan adolygu’r cynllun gweithredu yn ôl y galw, er mwyn gwella perfformiad cyffredinol.\nSgiliau pwnc penodol Datblygu’r gallu i astudio, i ddadansoddi ac i drafod barddoniaeth fel ffynhonnell lenyddol a hanesyddol.\nTechnoleg Gwybodaeth Defnyddio amrywiaeth o becynnau meddalwedd a ddefnyddir yn gyffredin; paratoi a mewngofnodi data; rheoli systemau storio; cyflwyno gwybodaeth a data; defnyddio’r we yn briodol ac yn effeithiol.


Yr heddlu yn cadarnhau marwolaeth Keith Morris – Golwg360\nYr heddlu yn cadarnhau marwolaeth Keith Morris\n7 Hydref 2019 am 18:13\nGwefan yr Heddlu\nCar yr heddlu\nMae Heddlu Dyfed-Powys wedi cadarnhau mai corff Keith Morris a gafodd ei ddarganfod ar draeth ger Borth dros y penwythnos.\nRoedd y ffotograffydd adnabyddus o Aberystwyth wedi bod ar goll ers dydd Iau (Hydref 3).\nDaeth yr heddlu o hyd i’w gorff ar draeth Borth, Ynyslas ddydd Sadwrn (Hydref 5) wrth chwilio amdano.\nMae degau o bobol wedi cyhoeddi teyrngedau iddo ar y cyfryngau cymdeithasol dros y dyddiau diwethaf.\nYn eu plith mae Aelod Cynulliad Ceredigion, Elin Jones, a’i disgrifiodd fel “mab anwylaf” tref Aberystwyth.\nFfoaduriaid yn dosbarthu prydau bwyd i’r Gwasanaeth Iechyd\nCoronafeirws: Busnesau Aberystwyth yn cydweithio\nAberystwyth: dyn wedi ei anafu yn ddifrifol\nKeith Morris wedi lladd ei hun ar ôl cael ei arestio\nGobeithio am well cymdeithas wedi’r coronafeirws\n10 yn rhagor o gleifion coronafeirws wedi marw\nAmerica’n tynnu miloedd o filwyr o’r Almaen


Interniaethau i fyfyrwyr anabl - Disability Wales\nHome > Amdanom > Staff > Interniaethau i fyfyrwyr anabl\nInterniaethau i fyfyrwyr anabl\nGwybodaeth i fyfyrwyr a staff cymorth prifysgolion\nMae’r ymchwil a wnaed gan brosiect a ariannwyd gan DRILL, Legally Disabled, yn dangos bod pobl anabl dan anfantais yn y farchnad lafur oherwydd rhagdybiaethau cyflogwyr, gweithleoedd anhygyrch a diffyg dealltwriaeth cyflogwyr. Gall hyn eithrio pobl anabl rhag cyflawni eu nodau a mynd i mewn i’r byd gwaith.\nEin nod yn Anabledd Cymru yw mynd i’r afael â’r anghydbwysedd hwn trwy wella’r dirwedd gyflogaeth ar gyfer pobl anabl.\nTrwy gefnogi unigolion ar ddechrau eu gyrfa, rydym yn gobeithio creu newid cynaliadwy.\nGwneud cais am Leoliad GO Wales\nMewn cydweithrediad â GO Wales, rydym yn darparu interniaethau di-dâl i fyfyrwyr cymwys yng Nghymru. Mae treuliau ar gael.\nYn ystod y ddwy flynedd ddiwethaf rydym wedi cynnal ystod o leoliadau gan gynnwys:\nGwaith gwneud fideo\nGwaith cyfieithu Cymraeg\nDarlun a dyluniad\nYsgrifennu blogiau / cynnwys ar-lein\nYsgrifennodd intern y Brifysgol Agored, Elin (sydd nawr yn gweithio i AC fel Swyddog Cyfryngau Cymdeithasol a Chyfathrebu) am ei interniaeth rhithiol gydag Anabledd Cymru yn 2019: http://www.open.ac.uk/about/santander-universities/disability_wales\nMae nifer o fyfyrwyr eraill hefyd wedi ysgrifennu am eu profiadau o weithio gyda ni, gallwch ddarganfod eu blogiau ar ein gwefan.\nYn ddiweddar, mae rhai o’r myfyrwyr sydd wedi gweithio gyda ni wedi cymryd rhan mewn fideo i hybu’r cyfloedd sydd ar gael, a sut y gall gyfrannu mewn ffordd bositif at yrfa pobl anabl. Gwyliwch y fideo ar ein sianel YouTube.\nMae mwy o wybodaeth am interniaethau i’w gweld yn ein pamffled:\nAm fwy o wybodaeth, cysylltwch â jody.mellor@disabilitywales.org neu’r tîm GO Wales yn eich prifysgol.


Sut fydd Gwasanaeth Ambiwlans Cymru yn edrych yn y dyfodol?\nMae’r Ymddiriedolaeth yn rhoi cyfle i staff, rhanddeiliaid a’r cyhoedd siapio’r math o wasanaeth ambiwlans y medrwn ei ddisgwyl yn 2030 a thu hwnt trwy gyfrwng ei Ddogfen Ymgysylltu Fframwaith Strategol Tymor Hir ar gyfer Gwasanaethau Ambiwlans yng Nghymru, a gyhoeddwyd heddiw (dydd Gwener, 11 Awst 2017).\nDywedodd y Prif Weithredwr Tracy Myhill: “Mae’r ddogfen ymgysylltu hon yn cynrychioli cychwyn ein taith wrth ystyried, trafod a chytuno ar fframwaith strategol tymor hir ar gyfer gwasanaethau ambiwlans yng Nghymru. Rydym ni i gyd yn byw ac yn gweithio mewn byd sy’n newid yn gyflym ac, yn anffodus, does gennym ni ddim pelen risial sy’n dangos beth ddaw yn y dyfodol.\n“Felly, rydym ni’n awyddus i sicrhau nad ydym ni’n datblygu strategaeth sy’n eich cadw’n gaeth at ddarparu set o wasanaethau sydd mor sefydlog fel efallai na fyddant yn addas ar gyfer y byd y byddwn ni’n byw ynddo yn 2030 a ddim yn adlewyrchu’r hyn rydych chi, pobl Cymru, ei angen gennym ni fel gwasanaeth ambiwlans.”\nYchwanegodd y Cadeirydd Mick Giannasi: “Bwriad y ddogfen ymgysylltu hon yw ein cynorthwyo ni i ddatblygu fframwaith strategol sy’n amlinellu ac yn ein hymrwymo i gyfeiriad a ddymunir; cyfeiriad sy’n sicrhau gwell gwasanaeth ambiwlans ond sy’n ddigon hyblyg ac ystwyth i ymateb i beth bynnag sy’n ein wynebu yn y dyfodol.\n“Byddem wrth ein boddau yn clywed eich barn chi ynghylch yr hyn y dylai ein fframwaith strategol ganolbwyntio arno, beth bynnag fo eich diddordeb yng Ngwasanaeth Ambiwlans Cymru a lle bynnag rydych chi’n byw.”\nCliciwch yma i ddarllen y ddogfen ymgysylltu, os gwelwch yn dda.\nMae croeso i chi e-bostio eich adborth i amb_strategy2030@wales.nhs.uk erbyn 27 Hydref 2017.\nMae’r ddogfen ymgysylltu ar gael yn Gymraeg ar gais i’r perwyl hynny.\nAnfonwch neges at amb_strategy2030@wales.nhs.uk os hoffech chi gael copi o’r ddogfen yn Gymraeg.\nCysylltwch gyda’r Arbenigwr Cyfathrebu Lois Hough ar 01745 532537 neu Lois.Hough@wales.nhs.uk os hoffech chi gael rhagor o wybodaeth.